
ELŐSZÓKÉNT 


A pedagógiai bábjáték nemes törekvései a 
mindennapokban elveszítették erejüket. A 
műfaj iránt elkötelezett elődeink, akik elin- 
dították népszerűsítését és vallották, hogy a 
gyerekek jellemének, szellemének formálá- 
sában a bábjátéknak komoly szerepe lehet, 
már rég nincsenek közöttünk és utódaik, 
követőik munkájában a bábjáték gyakran el- 
veszítette saját arcát, elveszítette gyökereit. 

Probléma az is, hogy a pedagógusoktól 
gyakran elvárják, hogy egész meséket dra- 
matizáljanak. 

A dramatizálás és rendezés összetett fel- 
adat. Előtanulmányok, gyakorlat és érzé- 
kenység kell hozzá. 

Arányok, színek, formák, helyes térszer- 
vezés, a díszletek és a bábok egymáshoz való 
viszonya bonyolult feladat. Kell-e - rosszul 
értelmezetten - a professzionális bábjátszók 
világát becsalogatni a bölcsődei, óvodai élet 
mindennapjaiba? Úgy gondolom, hogy sem- 
miképpen sem. 

A bábjáték ősi nyelve ateremtés, az alkotás 
nyelve volt. Hittek erejében ( szertartások, 
beavatások, varázslások éltették..) Az alko- 
tó ember, aki saját képére babákat készített 
és eljátszotta, az esendőségében is fenséges 
emberi létezés mindennapi harcait. Szak- 
rális, emelkedett témák jelentek meg vallási 
szertartások játékaiban. A Fent-világának 
ünnepi megidézése a Betlehemes játékok- 
ban és a Passiókban, egész közösségeket fo- 
gott össze és mozgatott meg. 

A profán világ, furfangos népi hős alakja aki 
eszességével, bátorságával az ördögöt is képes 
legyőzni. Ennek az egyszerű, hétköznapi figu- 
rának a szókimondása, az emberekből kifaka- 
dó nevetés mind, mind gyógyító erővel bírt. 


Európában mind a szakrális, mind a profán 
bábjátéknak létjogosultsága volt. 

A polgárosodó világ új utakat keresett és 
megjelent az intellektuális bábjáték. Előz- 
ményei voltak ennek a folyamatnak az úri 
szalonok papírszínházai, a fertődi kastély 
operaszínháza.. A XX. század útkeresései 
bebizonyították, hogy a bábjáték a magas 
művészetek között is megállja a helyét, hogy 
különleges szerepe és feladata van. A legki- 
válóbb irodalmárok, zenészek, festők figyel- 
mét keltette fel a bábok világa. 

A figyelem a gyermekek felé is fordult. 
Megérett az idő, hogy szerepe lehessen a ne- 
velésben és az oktatásban is. 

Igényes irodalmi és zenei művek adaptá- 
lódtak a bábszínpadra. 

És ma? Jelenünkben, a bölcsődékben és az 
óvodákban mit láthatunk? 

Bábok porosodnak az állványokon. Soro- 
zatfigurák, nehezen meghatározható karak- 
terekkel. A pedagógusoknak pedig csak rit- 
kán van kedvük játszani. 

Nem a bábok esendősége a gond, hanem az 
őszintétlensége. A bonyolult dramaturgiai 
feladatok, egy teljes mese jó és színvonalas 
felépítése pedig túl nehéz feladat. 

Mi lenne hát a járható út? Mi lenne az az 
út ami szervesen kötődik a bábok, bábjáté- 
kok archaikus világához, kötődik a gyerme- 
ki lélekhez? 

Kendőkből pár mozdulattal összegyűrt 
csodák. Kígyóvá, sárkánnyá, változtatható 
anyagok, zsinegek, tárgyak. Egy-egy lénye- 
ges vonást kiemelő forma, hozzáadott hang 
és játék. Kész a varázslat. Nem teljes mese, 
hanem a pillanat felismerése. A jelenlét ere- 
je, az együtt játszás varázsa. 

Nem felfelé kell (kellene) megfelelni, ha- 
nem lefelé a bátortalan sokszor bizonyta- 
lan gyermek felé fordulni. Nem az erőset az 
amúgy is mindig szereplő kezébe sablonos 
bábot adva és bele sulykolva, szöveget mon- 
datni, hanem a sírós, a félős, a gátlásos gyer- 
meket szóra és nevetésre bírni. Küzdelmeit, 
harcait békévé oldani. Legnagyobb ereje a 
saját magunk által készített báboknak van. 
Hogy miért? Mert benne van a jelenlét ereje, 
a személyes üzenet, a szeretet. Hogy mekkora 
anyúlfüle? Hogy miért csíkos és nem kockás? 
Sosem az a fontos, hanem az őszinte játék. A 
ruhaujjból előbújt kis állat tétova mozgása, a 
karunkon felmászó kiscica, a kezünkkel for- 
mált barlangból előbújó medvebocs éneke. 

Hatalmas mese, mondóka és dalkincsünk 
van. Főhajtásos tisztelet elődeinknek, akik 
megőrizték, összegyűjtötték és azoknak is 
akik mindezen értékeket az oktatás és neve- 
lés folyamatába beépítették. Értéket őrizni 
és értéket átadni. Van mit ellensúlyoznunk 
gyermekeink életében, ha az egyre nagyobb 
szerepet játszó butító, ostoba filmek, reklá- 
mok világára gondolunk. A sötét szobákban 
egyedül játszott videojátékok korában be- 
hozni a jelenlét erejét, a közösségben való 
játékét, aközös nevetését. 

Megőrizni, ápolni, védeni az érintések, a 
szemkontaktus jelentőségét. 

Meséink teljes világképet közvetítenek. Az 
árulás, agyávaság mindig büntetést von maga 
után. A kitartó küzdelem, a tetterő a jó ügy 
mellett pedig fejünkre teszi a királyi koronát. 


A népi mondókáink archaikus nyelve ösz- 
szekapcsol bennünket a gyökereinkkel. 
Meséink erkölcsi üzenete erősíti gyermeke- 
inkben, hogy érdemes felnőni, hogy megte- 
remthető egy élhetőbb világ. 

A könyv értékes gyakorlati szakembereket 
szólaltat meg. Olyanokat akik hosszú éveken 
keresztül kísérletezve teremtették meg saját 
hangjukat. Mindennapi - sokszor nehéz - út- 
kereséseik értek meg letisztult, vállalható és 
továbbadásra méltó gondolatokká. 

Játékok, bábkészítési technikák, módszer- 
tani segédletek. Kisgyermeknevelőknek, 
óvodapedagógusoknak és érdeklődő szü- 
lőknek. Segítség a gyerekekkel való közös 
játékhoz és alkotáshoz, a jelenlét semmivel 
sem pótolható erejéből táplálkozva alkotni. 
Most nem kell a kirakatban állnunk, nem 
mérnek bennünket, nem kell újat kitalálni 
szorongva, csak merni kell, felszabadultan, 
játszani. Úgy, ahogy sokszor kevés iskolával 
bíró nagymamáink tették zsebkendőikből 
formált babáikkal és nagyapáink, faágakból 
összeeszkábált lovaikkal. 

,hnem kitalálni — hanem megtalálni 
kell (Molnár V. József) Megtalálni magunk- 
ban az alkotó, teremtő és gondolkodó em- 
bert. Visszatalálni a gyökerekhez, azokhoz a 
gyökerekhez melyek megteremtették, életre 
hívták ezt a különleges formát, amit bábjá- 
téknak nevezhetünk. 


9 I ELŐSZÓKÉNT I BÁBOS JÁTÉKOK 


BEGIDSÁN MELINDA 


AZOK A 
CSODÁLATOS 
BÁBOK! 


A MAGYAR 
PEDAGÓGIAI. 
BÁBJÁTÉK RÖVID 
TÖRTÉNETE 


A pedagógiai bábjáték viszonylag rövid 
múltra tekint vissza. A 19. század pedagó- 
giai eszméi - melyeknek jelentős képvise- 
lői Rouseau, Besedow, Pestalozzi voltak 
- hazánkba is elértek. Ezeknek az ideáknak 
köszönhetően gyermeklapok, könyvek ke- 
rültek kiadásra. A figyelem a gyerekek és a 
bábjáték sokszínűsége felé fordult. Kiváló 
művészek és pedagógusok éreztek rá arra, 
hogy a bábjátékban hatalmas lehetőségek 
vannak. Olyan lehetőségek melyek jó irány- 
ba formálhatják és gazdagíthatják a felnövő 
nemzedéket. 

Legjelentősebb alakjai időrendben a kö- 
vetkezők: 

Orbók Loránd (1884-1924) tanár és drá- 
maíró volt. 1909-ben alapította a Vitéz 
László Bábszínházat, ami csak 1914 - ig 
működött. A kesztyűs bábok fanatikus 
szerelmese volt, a marionettet, mint az élő 
színházat imitáló, a századforduló színpadi 
naturalizmusát tükröző technikát eluta- 


sította. Az I. világháború kitörése idején 
Párizsban élt. Internálták, majd Spanyolor- 
szágba ment, ahol eleinte viharos körülmé- 
nyek közt, utcai bábjátékosként élt., majd 
Lorenzo dAzertis - azért is! - néven ismert 
drámaíró lett. Madridi, londoni, stockhol- 
mi és berlini színpadokon aratott sikereket. 
Drámáit minden rendre lefordították., csak 
magyarra nem. Sajnos nagyon fiatalon, csu- 
pán negyvenéves korában hunyt el, bábjait 
vele együtt temették el. 

Halála után munkatársai Rónai Dénes 
vezetésével a Városligetben bábszínházat 
szerveztek. Ebben működöt Blattner Géza. 

A Gyermektanulmányi Társaság elnöke 
Nagy László felismerte a bábjáték komplexi- 
tását. Népmesékből, irodalmi művekből báb- 
darabokat írt, ezeket Blattner játszotta el. 

Blattner Géza (1893 - 1967) festő, gra- 
fikus és bábművész volt. 1919-ben létre- 
hozta Walleshausen Zsigmonddal, Detre 
Szilárddal és Rónai Dénessel karöltve 
a Wayang játékok c. szecessziós felnőtt 
bábelőadást, amelyben Balázs Béla és 
Kosztolányi Dezső műveit alkalmazták 
színpadra, oldalról zsinórokkal mozgatott 
síkfigurákkal. 1919-1925 között Blattner 
részben Németh Antallal együtt azon fára- 
dozott, hogy felelevenítse a korabeli vásári 
bábjáték hagyományát. 1920 - 25 között 

az országot járta, igyekezetett a bábjáté- 
kot a nevelés szolgálatába állítani. Bábjai 
főleg zsákbábok voltak, de wayang és ma- 
rionett bábokkal is kísérletezett. 1925-ben 
Párizsban telepedett le, ahol létrehozta 
az Arc-en-Ciel (Szivárvány Bábszínház) 
bábszínházat. 1934-ig főként avantgárd és 
groteszk bábpantomimekkel jelentek meg 
a nyilvánosság előtt. Később ezek mellett 
klasszikusabb, szöveges misztériumsze- 
rű bábjátékokat dolgoztak fel. A háború 
után keveset bábozott. Blattner levált a 
hagyományos naturalista, verbális stílust 
követő útról és az elsők között alapított fel- 
nőtt bábszínházat, amely modern, vizuális 
eszközökkel dolgozott. Technikai újításai 
sorát tartják számon (pl. billentyűs mari- 
onett). Munkássága során szinte minden 
bábtechnikát felhasznált előadásaihoz. 
Amikor csak tehette hazatért szülőföldjé- 
re, hogy átadhassa a jövő bábos nemzedé- 
kének mindazt, amit megtanult. 

A. Tóth Sándor (1904-1980) festőművész, 
bábművész, tanár,  cserkészparancsnok 
volt.. 1929-31-ben Párizsban élt. Blattner 
Géza műtermében ismerkedett meg a báb- 
játszással. A  Blattner-féle Arc-en-Ciel 
bábszínház munkatársaként önálló árny- 
játékokat készített. Maga készített festett 
marionette bábokat. 1930 - tól Pápán rajz- 
tanárként működött. Az 1937-es párizsi 
világkiállításon mutatkoztak be azok a 
bábjai, amelyeket Madách Imre: Az ember 
tragédiája egyiptomi színéhez készített. 
Magyarországi hazatérése után tanárként 
a népi írók mozgalma mellé állt és felkarol- 
ta a tehetséges falusi fiatalokat. Neves írók, 
költők, képzőművészek, tudósok vallották 
magukat tanítványának. Fiatal pedagógus- 
ként csatlakozott a cserkészmozgalomhoz 
és megalkotta Üsd Ubul és Verd Elek saját 
készítésű figuráját, akik a harmincas évek 
cserkész-mozgalmának kedvelt szereplő- 
je lett. A diákélet humoros témáit dolgozta 
fel, teletűzdelve szójátékokkal.. Kiválóan 
játszott, jól bánt a hangjával. Munkája nyo- 
mán bábcsoportok alakultak. Ezek főként 


kész iparművész bábokkal játszottak. A. 
Tóth Sándor munkásságának köszönhető- 
en a bábnak helye lett a fiatalok közösségi 
életében. Bekapcsolódott a nemzetközi báb- 
játékos mozgalmába az UNIMA - ba, majd 
ennek titkára lett. Összekötő a régi és az új 
bábjátékosok között. A népi írók élére állt, s 
támogatta atehetséges falusi fiatalokat. 

A Tóth Sándorral szinte egy időben tűnt fel 
Büky Béla. 


BÜKY BÉLA A 
PEDAGÓGIAI 
BÁBJÁTÉK HAZAI 
MEGTEREMTŐJE 


Büky Béla 


Büky Béla 1899-ben Jután látta meg a 
napvilágot. Kézügyessége és érzéke az al- 
kotáshoz, már kisgyermekkorában megmu- 
tatkozott. Szinte minden pillanatot kihasz- 
nált, hogy gyermeki gondolatait lerajzolja, 
olvasott élményeit, a könyvekből elképzelt 
figurákat elkészítette: papírlemezből ki- 
vágta, kifestette, majd eljátszotta a tör- 
téneteket. Talán ez volt az alapja későbbi 
művészi tevékenységének. Ősei közel két- 
száz évre visszamenőleg a gyermekek ne- 


velésével foglalkoztak, családjában szinte 
mindenki pedagógus volt. Vérében volt a 
tanítás. Ez az ősöktől öröklött neveléstani 
szemléletmód az oka annak, hogy báb - és 
árnyjátékait mindig egy magasabb nevelési 
cél érdekében készítette és nem magáért 
a művészetért. Büky is pedagógusnak ké- 
szült. Kaposváron végezte el középiskolai 
tanulmányait. Az érettségi letétele után az 
I. világháborúban húsz hónapig katonai 
szolgálatot teljesített, tizenegy hónapot 
a fronton töltött. Katonai szolgálata alatt 
Gablonzban egy tábori előadáson találko- 
zott először árnyjátékkal, azzal a techni- 
kával, amit később ő maga is alkalmazott. 
Elmondása szerint maga az előadás nem 
hagyott mély nyomot benne, de a technika 
megmaradt a gondolataiban. 

A jutai kántortanító fia fÍrontkatonai 
szolgálata után 1919 és 1925 között a Kép- 
zőművészeti Főiskola rajztanári szakán 
kamatoztatta talentumait Vaszary János 
növendékeként. Büky Béla igazán sohasem 
került mestere közvetlen hatása alá. Saját 
alkotói stílusa már korán megmutatko- 
zott. Ekkor készült szimbolista festményei 
különböznek Vaszary szemléletmódjától. 
Mestere a látványt részesítette előnyben. 
Introvertált, tűnődő, az élet apokrif miszté- 


. , vezéralakja dr. Fitos Vilmos volt, aki 
akkoriban az Iparművészeti Főiskola 
könyvtárának vezetőjeként működött. A 
társaság tagjai mindannyian lelkesedtek 
a báb - és árnyjáték iránt, és úgy, ahogy 
Jáva szigetén a szigetlakók ünnepeiket 
ünnepelték, úgy ünnepeltük mi is meg a 
mi kis közösségünk ünnepeit. Ennek a 
szellemnek az inspirációjaként alakult 
ki és izmosodott meg tulajdonképpen az 
árny - és bábjátszás iránti igényem." 

riumait kutató művek kerültek ki a keze alól. 
Alkotásain az új-klasszicista hatások mel- 
lett a népies motívumok, törekvések mutat- 
koztak leginkább. Megszületésüket a Keddi 
Társaság szellemisége inspirálta. A 20 - as 
évektől működő társaság nevét a Múzeum 
Kávéházban keddenként tartott találkozó- 
iról kapta. A gyakori összejöveteleken fes- 
tőművészek, költők (pl. Boros János, Anka 
János, Erdélyi József) vettek részt. Rend- 
szeres alkalmaikon művészeti és filozófiai 
kérdésekről beszélgettek. Büky Béla is ambi- 
ciózus látogatója volt a baráti körnek. Így írt 
erről: , Volt nekünk a 20 - as évek végén egy 
irodalmi - filozófiai társaságunk. 

Büky a bábos műfajjal Fitos Vilmos javas- 
latára kezdett foglalkozni, aki a Keddi Társa- 
ság egyik összejövetelén indítványozta, hogy 
vásári bábjátszás helyett művészi célokra 
is lehetne használni. A hazai bábtörténet 
a művészi bábjátszás megteremtőjeként 
tartja számon. A három festőművész közül 
Büky Bélát ragadta meg, s bár festőművész- 
nek készült, mégis árnyjátékokkal kezdett el 
foglalkozni. Festészete és bábos munkássá- 
ga fuzionált, s életútja során mindvégig szo- 
rosan összefüggött egymással. Így ír erről a 
Magyar Játék című művében: 

, Képzőművész lévén elsősorban képző- 
művészeti hatásokra 
törekedtem. Mint 
mozgó szőnyegeket, 
mozgó freskókat, úgy 
fogtam fel az árny és 
bábjátékokat,  ame- 
lyeket mindig eredeti 
népi zenével, kó- 
russal, vagy énekkel 
kevert prózával kí- 
sértem. Ebben a szel- 
lemben készítettem 
el a székely népballa- 
dákat. , 

Először csak árny- 
játékokkal foglalko- 
zott, később az 1930- 
as években Párizsból, 

Blattner Gézától hazajött festőművész, A. 
Tóth Sándor biztatására kezdett bele a zsák- 
bábozásba. Első publikus előadásukra 1932 
-— ben került sor a Kamara Moziban A tücsök 
és a hangya címmel. (1. sz. melléklet) Büky 
nem a klasszikus La Fontaine mesét dolgoz- 
tafel, hanem a Fitos Vilmos által átdolgozott 
történetet. Ebben a mesében nem a gonosz 
és kegyetlen hangya szerepel, aki azt mond- 
ja, ha nyáron csak muzsikáltál, akkor most 
táncoljál, hanem elismeri művészi munká- 
játés azt mondja atücsöknek: 


,, Végy hát, végy ki belőle amennyit akarsz, 
Könnyű lesz akkor a téllel a harc, 

S hogyha megint kivirít ez a rét, 

Zengsz ugye énnekem újra zenét"! 


A tücsök és a hangya 


Anyagi támogatást sehonnan sem kapott. 
A bábfejeket maga faragta, a ruhakészítést, 
varrást a felesége vállalta. 

Az előadások nagy részétis ketten a felesé- 
gével adták elő, csupán itt -— ott alkalmazott 
egy - két segítséget. A színházzal kapcsola- 
tos munkákat - színházkészítés, díszletek 
készítése, szavalás, éneklés -— mind maguk 
végezték. Bejárták az országot. A városokon 
kívül számos kis faluban is megörvendeztet- 
ték agyermekeket. 


Büky Béláné 


Bábszínpada egyszerű volt és két személy 
könnyen összeállíthatta. Az 1937 - es világ- 
kiállításon ismerte meg a bábszínpadnak 
ezt a, könnyűszerkezetes" megoldását. A kis 
színpad egy kis bőröndből állt, amit egysze- 
rűen szállíthatott taxival és akár vonaton is. 
A bábszínpad részletesebb leírására a későb- 
biekben még visszatérek. 

A Keddi Társaságban A tücsök és a hangya 
című mesén kívül még számos történetet 
dolgozott fel árnyjátékban: A kőtörő című 
kínai mesét a csodafazék történetét. Az elő- 
adásainak tervét kézzel festette meg, s még 
az egyes jelenetek szövegét is feltüntette. 


A 30 - 


as évek második felében a 
Klébelsberg Kuno kultuszminiszter által 
kezdeményezett iskolán kívüli népműve- 
lés keretében az országon belül több száz 
előadást tartott. Saját költéségén jelentette 
meg 1936 - ban az első magyar nyelvű bábos 
szakkönyvet Magyar Játék címen. 


! ] Büky Béla: Árny- és bábjátékok, Bábjátékos Kiskönyvtár 74, Bp. 1978. 14-15. 


Ennek a könyvnek köszönhetően a magyar 
bábos mozgalom egyik fő szervezőjévé vált. 

A bábjátékot a magyar nyelv és a népi kul- 
túra szolgálatába állította. Kodály Zoltán 
írta 1945 - ben: , Mi azt mondjuk a népnek: 
amit tudsz nagy érték, az ősök hagyománya, 
a magad lelke igaz kifejezése. Olyan érték, 
hogy mi a műveltek is tőled tanuljuk el, mert 
mi már elfeledtük, idegen szellemi javak 
utáni kalandozásainkban. Becsüld meg, erő- 
södj meg benne, mert ha többre akarsz men- 
ni, csak erre építhetsz. Az általános emberit 
minden nép csak a nemzeti sajátságain kö- 
zelítheti meg." Büky Bélais azt vallotta, hogy 
mi is csak erre építhetünk: mesekincsünk, 
népdalaink, mondavilágunk kiapadhatatlan 
témát nyújtanak. 

1933 és 1935 között székely népballadákat 
dolgozott fel, s ezekkel lépett a nagyközön- 
ség elé. Népballadáknál, történelmi játékok- 
nál, misztériumoknál, filozofikusabb dara- 
boknál az árnyjátékot használta, viccesebb 
történeteknél, Arany János költeményeinél 

Betlehemes játék 

(A fülemüle, Jóka ördöge) pedig a mókásabb 
kesztyűbábot használta. Technikái követke- 
zetes alkalmazását híven tükrözi a Hollós 
István gyűjtése nyomán összeállított bet- 
lehemes játék, ahol a mókás pásztorjátékot 
kesztyűs bábbal adta elő, a betlehemi jele- 
netnél viszont a színes árnyjátékra váltott át. 

Jellemző volt Büky Béla előadására, hogy 
próbálta minél jobban bevonni az adott 
közönséget. Legtöbbször előre elküldte a 
kottákat és mire az előadásra került a sor a 
gyerekek betanulták az énekeket. A népsze- 
rűbb népdalokat a paraván előtt énekeltette 
el aközönséggel. Nem úgy zajlott az előadás, 
mint avásári bábjátékoknál, aholanézők be- 
kiabáltak, hanem a közönség énekével szer- 
ves része lett a műsornak. Kezdetben csak a 
népdalokkal vonta be a gyerekeket, később 
a misztérium játékoknál már az egyházi 
énekeket is énekeltette. A 30 - as években 
énekest is bevontak. Büky Béla feleségének 
nagyon szép hangja volt, így ő énekelte a bal- 
ladákat. 

A második világháború utáni időszak aktív 
munkával telt. Az ekkor létrehozott előadá- 
sai lényegében a 30 - as években kidolgozott 


B(KI BÉLA 


BÁBJÁTÉKKÖNYV 


technikákra épültek. A magyar bábjátszás- 
nak intézményes formái alakultak. Létreho- 
zásukban ő is lelkesen közreműködött. Elő- 
adásokat tartott. 1947 - ben jelent meg 
második árny - és bábjátékos füzete Bábjá- 
tékkönyv címen. 

Büky egyik legfőbb hivatásának a tanítást 
érezte. Visszavonulásának időszaka alatt 
iparostanonc iskolákban számos bábos tan- 
folyamot szervezett. Nyugdíjazása után a 60 
- as években a bicskei művelődési ház bábos 
szakkörét irányította. Óvónőknek is tartott 
előadást az árnyjáték technikájáról. Életmű 
kiállítása alkalmára készítette el nagyszabá- 
sú árnyjátékát, Bartók Béla: Cantata Profana 
című zeneművére. 


Az általa korábban használt sziluett játék 
helyett ennél a műnél a tényleges árnyjá- 
ték lehetőségeit próbálta kihasználni. A 
kis fényerővel megvilágított vászon mögött 
mozgatott  árnyfigurákkal különlegesen 
könnyed művészi effektusokat, látomás- 
szerű jeleneteket tudott megalkotni. A tör- 
ténethez Bartók eredeti szövegmondását 
használta fel. 

, Előszeretettel dolgoztam fel a lét 
nagy kérdéseivel, az élet és a halál 
rejtelmeivel kapcsolatos témákat. 
Ezért fordult figyelmem a székely 
népballadák felé. Ezért fordultam 
a keleti mesevilág mélyen filozo- 
fikus problematikája felé. Ezért 
dolgoztam fel a Cantata Profanat 
és ezért kísért végig életemen 
Madách: Az ember tragédiájának 
árnyjátéki színrevitelének törek- 
vése. E filozofikus tematikát azon- 
ban a magyar népi irodalmi érté- 


jesztői a tanítóképző és óvókép- 
ző intézmények voltak. Bognár 
Gyula már 1936 - tól okította a 
bábjátékot tanítójelölteknek, de 
báboztak soproni óvóképzőben 
Boldog Mária és Fillinger Anna 
vezetésével, Kalocsán Kapczár 
Erzsébet felügyelete alatt, va- 
lamint Budapesten Lukács Er- 
zsébet vezetésével is. Szombat- 
helyen 1942 - ben megalakult a 
, Mária Kongregációjának" báb- 
csoportja, amely bejárta a me- 
gyét 1948 - ig számos előadásá- 
val. Budapesten Bodor Ákosné 
vette szárnyai alá vette a nehéz 
sorsú Valéria telep gyermekeit 
és Szokolai Bélával karöltve egy 
bábcsoportba tartotta össze és 
nevelte őket a bábjátékkal. 


kek ösztönösen tartalmazzák." 


Büky Béla 1983.márciusában hunyt el. 

Szellemiségének, munkáinak köszönhető, 
hogy a bábjáték, mint művészeti ág bekerült 
a pedagógiai köztudatba és számos tehetsé- 
ges követőre talált. 


A MAGYAR 
PEDAGÓGIAI 
BÁBJÁTÉK TOVÁBBI 
KÉPVISELŐI 


Büky Béla munkássága alatt és után még 
számos pedagógus próbálta a bábjátékot 
hasznosítani és népszerűsíteni az oktatás- 
ban. Leginkább egymástól elkülönülve igye- 
keztek megkeresni, hogy hogyan tudnák a 
bábjátékot alkalmazni a nevelés területein. 
Munkájukról keveset tudunk, de az emléke- 
zet őrzi a nevüket. Közéjük tartozott Weiner 
Ferenc és Körmendi László középiskolai 
tanárok. A bábjáték legeredményesebb ter- 


Országszerte még számtalan 
önzetlen bábos élt, akik bábja- 
ikat, díszleteiket mind maguk 
alkották, vagy sokan közülük 
kész bábfejeket vásároltak, s ezzel szóra- 
koztatták a gyermekeket. A cserkészbolt- 
ban jutányos áron árusították Bodor Ala- 
dár bábos rajztanár negyven különböző 
típusból álló, kiöntött bábfejeit. A bábfejek 
mellett kifejezetten közkedveltnek szá- 
mítottak a gyermeklapokban megjelent 
kivágható papírfigurák is. Ezek különösen 
jó szolgálatot tettek a gyermekek otthoni 
szórakoztatásánál. A korai bábjátékos ki- 
adványok igyekeztek segítséget nyújtani 
az akkori pedagógusoknak a műsorválasz- 
tásban. Különféle kiadványok jelentek 
meg: 

Vajda Mariette: Füstös Pista kalandjai 
(1940) és Hét faluban, hét határban (1944) 

Körmöczi László: A bábjátékos kiskönyve 
(1942 és 1948) 

Balogh Mária: Mese és népi bábjátékok 
(1943) 

Lakatos Emília: Bábszínház (19420) 

Kaposi Edit - Sir Éva - Szoboszlai Istvánné 
- Veress Éva: Leventelány Központ Bábjáték 
könyve (1944) 

A bábjáték kiemelkedő oktatási értékeinek 
a felismerésére utal a Vallás és Közoktatás- 
ügyi Minisztérium Bábjáték című kiadványa, 
melynek szerkesztői: Farkas Mihályné, dr. 
Grynaeus Istvánné, Lakatos Emília, Raffay 
Anna, Sz. Solymos Bea és Veress Éva voltak. 

Lakatos Emília a húgával Hédivel, elő- 
adók voltak. Emília szinte életének utolsó 
évéig játszott agyermekeknek. Bábdarabja- 
iból készült könyve háromszor is megjelent 
és mindig önzetlenül segítette a hozzá for- 
duló óvónőket. 

A pedagógiai bábjáték képviselője volt még 
Hertelendy Sándorné gyógypedagógus, aki a 
bábjáték segítségével a testi fogyatékos gye- 
rekekettanította a felszabadult játék örömé- 
re, és Polz Alaine pszichológus. 


BÁBJÁTÉK AZ ÓVO- 
DÁKBAN ÉS AZ ÓVÓ- 
NŐKÉPZÉSBEN 


A pedagógia bábjátszás jeles képviselője 
volt Mészáros Vincéné Lukács Erzsébet aki 
1912 - ben született. Mese - bábdarabíró, 
óvodapedagógus. Óvónői diplomáját 1932- 
ben Hódmezővásárhelyen szerezte. 1940 -— 
től mintaóvónő lett, tanított a Rózsák Téri 
óvóképzőben. 1947 - től a Somogy Megyei 


Szabadművelődési Felügyelőség előadója 
lett, közben vezette a kaposvári bábtanfolya- 
mot.1948 - tólaHuba utcai óvóképző tanára 
lett, itt kezdte el felsőoktatási keretek között 
oktatni az óvodai bábjátékot. 1954 - 59 - ig 
A népművészeti intézet oktatója és szakfe- 
lügyelője volt. 1967 - ig működött aktív óvó- 
nőként. Több bábjátékos szakirodalmával 
kívánta segíteni a bábjáték oktatását az óvó- 
képzőkben: Bábjáték az óvodában és az isko- 
lában (Szilágyi D.); Bábjáték módszertana az 
óvónőképző intézetek számára; Bábjáték az 
óvodában; Óvodai Bábjátékok. 

Munkájának elismeréseként 2004 - ben a 
Magyar Bábjátékosok Egyesülete létrehozta 
a Mészáros Vincéné díjat, amelyet a magyar 
nyelven folyó pedagógiai bábjátszás terén és 
a Magyar Bábjátékos Egyesület céljai érde- 
kében, átlagost meghaladó szellemi és gya- 
korlati eredményeket felmutató, maradandó 
értékeket teremtő, alkotók kaphatják meg. 

BECSKA ZSÓKA 


A VARÁZSLÁS 
ESZKÖZE, 
MEA BÁB! 


MINDENNAPI 
VARÁZSLATOK A 
BÁBOK NYELVÉN 


Én egy kicsit tudok varázsolni, .... úgy hi- 
szem. Ez az, amivel segíteni tudom az apró 
gyermekeket. Néha a csillogó szemükön lá- 
tom, arcuk ragyogásából gondolom, hogy így 
van. Ha egy tüll anyagból készített madárkát 
kicsi kezük fészkében, odaadó szeretettel, 
szinte csak szemükkel, mosolyuk melegével 
simogatnak, és oly óvatosan érintik, hogy 
szárnyát ne törjék, akkor az a madár vará- 
zsolt. Vagyis aki a madarat reptette, aki szár- 
nyát mozgatta, az életre keltette az anyagot, 
lelket öntött belé. És persze, ő maga is repült 
egy kicsit. Olyankor, a varázslatkor, van egy 
röpke csend, egy pillanat, amitől boldogabb 


lehet az ember. Hát ezt hívom én léleksimo- 
gatásnak. Így hiszem, és így élem meg. Rep- 
tetni szeretnék, és egy kicsit magamis repül- 
ni: nevelni szeretetből, szeretettel, tudással. 


Pedagógusként akkor vagyok igazán sike- 
res, ha képes vagyok , varázslós tudományo- 
mat" az élet minden apró pillanatában, neve- 
lésem minden részletében használni, mert 
hiszem, hogy a gyermekek szívéhez, eszéhez, 
lelkéhez így könnyebb, rövidebb, , simoga- 
tóbb? az út. És csak így érdemes, mert eb- 
ben az útban benne van maga a cél is, hogy 
a gyermekek élni tudjanak majd a világban. 

Ehhez az úthoz segítőm, ,varázsszerem" és 
támaszom a báb, a bábjáték. Nem paraván 
mögötti játékkal, nem a különböző helyekről 
megvásárolható uniformizált ,bábkollek- 
ciókkal", és nem teljes meseadaptációval. 
Nem. Az életre keltett anyaggal, ami bábbá 
válik, azzal simogatok, dúdolok, játszok, va- 
rázsolok, arra , használom", hogy az , Isten 
tenyerén élő" gyermekhez hidat tudjak épí- 
teni, néha azon átjutni, s hogy segíteni tud- 
jam. Nem a megszokott, a , hagyományos" 
bábra kell gondolni, hanem mindenre, ami- 
ből egy mozdulattal, egy gondolattal meg 
lehet jeleníteni valamit. Nem ábrázolni kell, 
nem kell pontos képet adnia a bábnak a figu- 
ráról, hanem valami belső tulajdonságát kell 
érzékeltetni. Például a hétfejű sárkánynak 
nem kell hétfejűnek lennie, rengeteg mun- 
kával készített, kidolgozott bábnak, ami még 

nehezen is mozgatható, de gonosznak igen, 
és bizony el kell pusztulnia. Ez az, amit meg 
kell jeleníteni, és nem ábrázolni. Valami le- 
gyen benne, ami gonosz, ami félelmetes, 
mindenképpen. A színe, a mérete, a hangja, a 
mozgása, mind-mind meghatározó. 

A báb a lehetőség a varázslatra. A bábjá- 
ték maga a varázslat. A bábjátékban min- 
den megtörténhet, mindenből lehet valami, 
minden csoda láthatóvá, átélhetővé válik. A 
bábjátékos minden rezzenése, érzése, egész 
személyisége, lelke , belebújik" a bábba, 
abba az élettelen anyagba, rongyba, és talán 
éppen azért, mert csak rongy, valami, lehet 
belőle akármi. Életre kell kelteni, hogy min- 
den lehessen, több mint csak a báb, több 
mint csak a bábos. 


A BÁB, A BÁBJÁTÉK 
LEHETŐSÉGEI A 
KISGYERMEK- 
NEVELÉSBEN ÉS 
AZ ÓVODÁBAN 


mp 


), Kapcsolatteremtő és konfliktuskezelő 
játékok 

) Mondókázó-dúdolók 

) Mesék szereplői - bábok amesében 


Nem kell ahhoz paraván mögé bújni, hogy 
a gyerekek csak a bábot látva jobban higgye- 
nek a csodában. Sokáig így próbálkoztam én 
is, de éreztem, hogy ez nem megy, valamiért 
nem jó. Részben azért, mert, ha elbújtam, 
akkor nem láthattam a gyerekeket, nem le- 
hettem velük, nem láthattam arcukon, hogy 
sikerült-e a , varázslat", részben meg azért, 
mert ez az erős , kívülállóság" nem engedte, 
hogy igazán , benne legyek" a játékban. 

Sokáig azt is gondoltam, hogy a bábok a 
mesék adaptációjához való eszközök csu- 
pán. De mindig megriasztott, hogy erre a fel- 
adatra kevés vagyok. Csináltam hát rongyba- 
bákat, gyapjúbabákat. Valahogy úgy, ahogy 


nagymamáinktól tanultuk, fonalból, rongy- 
ból, és nem törődtem azzal, hogy hogyan fo- 
gom mozgatni, hogy látszik-e a kezem. Nem 
készültem , előadásra", csak JÁTÉK - ra. 

Így indultam el azon az úton, hogy mindig 
csak egy kicsit , markoltam", egy mondókát, 
egy dalocskát, a meséből egy pici jelenetet, 
és úgy, mintha én lennék Ő. Megmutatni 
valamit belőle, a szépségét, a gonoszságát, az 
erejét, a bátorságát. 

Meg kell próbálni belebújni a bábba, eggyé 
válni vele, mozgatni, és beszéltetni, életre 
kelteni, akár az ölünkben is. Ha tekintetünk 
a bábon függ, mozdulatunk az ő mozdulata, 
gondolatunk az övé, ha mackó, akkor a , mac- 
kóságé", ha lepke, akkor a , lepkeségé"- akkor 
megtörténik a csoda. A gyermekek a bábot 
figyelik, és hiszik a csodát, azonosulnak vele. 


Az azonosulás a bábjáték rendkívüli 
intenzív hatásának egyik magyarázata. 

A bábjáték pedig az az eszköz, amivel köny- 
nyű, játékos formában, a legközvetlenebbül 
és ugyanakkor igen erősen hathatunk a gyer- 
mek érzelmi életére. ... 

Azért olyan hatásos a bábjáték, mert: 

Képszerű - ez megfelel a gyermek vizuális 
beállítottságának. 

Dramatikus - az ősi átélési forma dra- 
matikus.... A dramatikus előadás sajátosan 
megfelel a gyermeki pszichének.... 

Mozgásra épüle cselekmény ...A mozgá- 
sos élmény mámoros örömöt jelent... 

Művészi erejével hat.... 

Jelképes - a gyermek analógiás, jelképes 
gondolkodásának a bábjáték szimbolikus, 
mesei történésmódja felel meg. 

Csodálatos - az élettelen bábu megeleve- 
nedik. Ez a csoda újból és újból átélhető való- 
ság. A varázslat nyilt színen, a gyermek előtt 
történik meg. Nagyon érdekes, hogy ezt a cso- 
dát még akkor is élvezi, ha ő maga mozgatja 
a bábut. Ilyenkor a gyermek egy személyben 
alkotó-varázsló és az életre keltett figura is. 

Az érzelmek kivetítését, azok reakcióját 
biztosítják a jó bábdarabok. Elfojtásokat, 
vágyakat, indulatokat lehet rajta keresztül 
kiélni, erősnek, hatalmasnak, csodálatos- 

nak, hősnek lehet lenni, büntetni és jutal- 
mazni lehet. S mindezt úgy, hogy a valóság- 
ban nincsenek következményei. 

A negatív indulatok levezetődnek, feloldó- 
dás, megtisztulás jön létre. Az indulat le- 
vezetése után pozitív problémamegoldási 
lehetőségeket nyújthatunk a gyermeknek a 
bábjátékon keresztül.... 


A BÁB, MINT MÁGIKUS TÁRGY 


A JÁTÉKMACKÓ TÖRTÉNETE 

A csoport kedvenc macija, Brumi, egy puha 
medve. Hozzá lehet bújni, meg lehet ölelni, 
fülébe lehet súgni bánatot, s örömöt, és a 
medve koma is vissza tud simogatni, puha 
meleg bundájával. Kitüntetés, ha Brumi va- 
lakivel aludni szeretne, vagy csak az ölébe 
bújni mesehallgatás közben. Van saját mesé- 
je, ami róla szól. Ezek egyszerű ,én mesék", 
melyek nagyon közel állnak a kicsikhez. Is- 
mételten csak ezeket szeretnék hallgatni. 
Brumi a játékukban is szerepel, játszótárs, 
játékeszköz. 

Kedves játék, mely sok mindenre megta- 
nítja az apróságokat, amikor Brumit kézről 
kézre adják a körben ülő gyerekek. A rituá- 
léja a következő: akinél Brumi van, választ 
egy kisgyereket, átadja neki a macit. De nem 
akárhogyan ám! Átadás előtt el kellbúcsúzni 
a macitól - meg lehet simogatni, ölelni, pu- 
szilni, fülébe súgni valami titkosat- és meg 
kell , kérni" az új , gazdit", hogy vigyázzon 
rá - őt is lehet simogatni, ölelni, vagy rámo- 
solyogni. Beszélni nem lehet, de mégis tud- 
nunk kell, hogy jó helyre vittük-e. Brumi ek- 
kor már nem csak maci, nem csak egy tárgy, 
hanem egy fontos darab az életünkből, amit 
nem lehet bárhogy, bárkinek csak úgy oda- 
adni. Legalábbis Bruminak azzá kell válnia, 
hogy ne lehessen, , fel kell ruházni" ezekkel 
az értékekkel, életre kell kelteni szeretettel, 
hogy csodákat tudjon tenni! És így tud! 

Brumival sok-sok , nem szeretem" dologra 
rá lehet bírni a gyerekeket, vigasztalásra is 
, csodafegyver", és amikor Mackó napkor az 
otthonról hozott Medvék megtöltik az óvo- 
dát, lehet vele mackótáncoltató versenyt is 


rendezni. Az, hogy ez a báb, éppen egy maci, 
véletlen. A fontos, hogy szerethető figura 
legyen, jó legyen megölelni, kellemes érzés 
fogja el a gyerekeket érintésekor, simoga- 
tásakor. Figyelni kell minden érzékszervre, 
meg kell tanítani a gyerekeket, hogy hasz- 
nálni is tudják azokat. A bundáját simogatni 
lehessen, magunkhoz ölelve legyen finom, 
tiszta illata ( Olyan anya illata van."), , lépé- 
sekor" halljuk puha tappancsait, már csak 
ránézni is legyen gyönyörűség, és egy játék 
alkalmával eledeléből mézet is kóstolha- 
tunk. Fűzze valami érzelmi szál a csoport- 
hoz. Ez az én mackóm, úgyhogy egy kicsit én 
vagyok ő, ill. ő olyan, mint én. Fontos, hogy 
lehessen vele azonosulni, éljen a csoporttal 
együtt. Nem tolakodóan, de vissza-vissza- 
térő társ legyen, például a meseszertartás 
szereplőjeként ő szólaltathatja meg a ze- 
nedobozt, vagy elalvás előtt simogathatja a 
szépen fekvőket, stb.. Legyen benne valami 
misztikus, tudjon valami csodát, és azt csak 
ő tudja. Ettől lesz ő különös, ettől lesz ereje, 
ezérttud majd hatni. 

A játékok többnyire körben ülve a mese- 
szőnyegen történnek. A körben keletkezett 
, erőtér" elősegíti a gyermekek közötti szo- 
ciális interakciókat, amelyek során a gyer- 
mekek egyre inkább tiszteletben tartják az 
egyéni különbségeket, odafigyelnek egymás- 
ra és megbecsülik egymást. Mindenkinek ki 
kell várnia, hogy hozzá érjen a kedves báb, ez 
lehet maga a kör adta sor, vagy a játékoknak 
megfelelő sorrendiség. Az elfogadó, nyugodt 
hangulat lecsendesíti a gyerekeket, és meg- 
tapasztalhatják a csend békéjét is. 


KAPCSOLATTEREMTŐ JÁTÉKOK 

A szervezett bábos játékok előtt szertartás- 
ként játszhatunk közösséget alakító egyéb 
játékokatis, amelyek rituáléja segíti aráhan- 
golódást, és személyessé, egyedivé, sajátossá 
teheti ezeket ajátékokat. 

, Szerbusz Szomszéd!" 

A gyermekek amellettük ülő két gyermeket 
köszöntik, szemükbe nézve, feléjük fordul- 
va, különbözőképpen: 

) ritmikusan mondva, tapssal kísérve, 

) simogatással kísérve, 
) tréfásan mondva szamárfület mutatva, stb. 

, Fonjuk meg a láncot!" 

A gyermekdalt énekelve fonjuk a láncot 
a gyermekek nevét különböző szabályok 
szerint említve. Nagyon szeretik, ha maguk 
határozhatják meg, hogy kit, mikor mond- 
hatnak. Így nem csak fizikailag kerülünk 
egymáshoz közelebb, hanem érzelmileg is. 

s Üzenetet küldök!" 

Valaki elindít egy üzenetet, amit pontosan 
kell továbbítani, és amikor a feladó vissza- 
kapja, nagyonörülünk neki, vidám tapssal kö- 
szöntjük őt, és üzenetét. Üzenet főképp érin- 
tés lehet, amit jólesik adni, és jólesik kapni. 

sTekivagy?" 

A körbejáró báb, mindenkinek bemutatko- 
zik, és várja a válaszokat. Lehet ez név, vagy 
jel, vagy akár lakcím is, bármi, amit a gyere- 
kekkel gyakoroltatni szeretnénk. 

, Kukucs, itt vagyok!" 

Hagyományos kukucs játék, ami bármikor, 
bármilyen játékhelyzetben , bevethető?" a 
legkisebbek örömére, és a nagyobb gyerekek 
szórakoztatására is. Figyelemfelkeltő, játék- 
ba hívó, jókedvre derítő játék. 

s Örülök, hogy megjöttél!" 

Minden érkező kisgyereket köszönthet 
már az ajtóban, vagy kikukucskálva az öltö- 
zőbe. A szülőket is megszólíthatja akár. Sze- 
mélyes és meghitt legyen, ne sablonos! Érez- 
ze a megszólított, hogy , Fontos vagy nekem, 
örülök, hogy itt vagy!" 

, Szerbusz!" 

A köszönés különböző formáinak elsajátí- 
tása, gyakorlása. 

, Annak adj, akit szeretsz!" 

Választhatnak a gyerekek valakit a körből, 
akinek adják a bábot és közben gyakorolhat- 
ják a, tessék, köszönöm, szívesen" szófordu- 
latokat, de e mellett sok minden kiderülhet a 
csoport baráti kapcsolatairól, és amagányos 
kisgyerekekről is. Ezekre is figyelnünk kell! 
A lehető legegyszerűbb játék, és mi mindent 
megmutat, mi mindenben segíthet! 

, Vigasztalj meg!" 

Brumi nagyon bánatos, mert ....ki kell talál- 
ni egy történetet, esetleg ami éppen aktuális 
a csoportban, pl. nem akar játszani vele sen- 
ki. Hogyan tudnánk megvigasztalni? 


Lehet a bábról beszélni, mesélni vagy be- 
szélhet maga a báb is. 

Élőjáték-bábjáték 

, Szépen, ha kéred, elrejtlek téged..." 

Gryllus V:: Hallgatag erdő című dalát dúdo- 
lom, miközben belebújok egy barna anyag- 
ból készült poncsóba, de a gyerekeknek 
még háttal állok kitárt karokkal. Elkezdem 
énekelni a dalt és egyik kezemben egy pil- 
langóval megfordulok. A pillangó szálldos 
egyik kezemből a másikba, lebegteti szár- 
nyait, kíváncsiskodva száll körbe-körbe, 
s énekelve kérdezi: " Hallgatag erdő titkot 
rejtő, mondd el a mélyed mit rejt néked?" Az 
erdő válasza, s ekkor a pillangó megpihen 
a karomon: , Rejtem a tölgyet, rejtem a ..... 
Kis pillangó kéri az erdőt: , Hallgatag erdő 
szépen kérlek..." erdő: , Szépen, ha kéred el- 
rejtlek téged", és az erdő befogadja a lepkét, 
összezárom a karom, megölelem, elrejtem, 
megóvom a pillangót. És már jöhetis ajáték, 
mert mindig van, aki szeretne pillangó lenni, 
és szeretne bebújni az erős, nagy, hívogató, 
rejtet adó erdőbe. Nem baj, ha a gyerekek 
nem tudják énekelni a dalt, de örömmel rep- 
tetik a lepkét, és azonosulnak vele. Megérez- 
hetik az ölelő védelmet, a biztonságot. 


- Hallgatag erdő, titkot rejtő, 
mondd el a mélyed mit rejt néked? 
- Rejtem a tölgyet, rejtem a gombát, 
rejtem az őzet, rejtem a rókát, 
rejtem a fészket, benne a pintyet, 
patakot kérget, kavicsot, kincset. 


- Hallgatag erdő, szépen kérlek... 
- Szépen, ha kéred, elrejtlek téged. 

MONDÓKÁK ÉS 
DÚDOLÓK 


, Aztán elkövetkezik a tanítás ideje: apró 
versikékkel tanítják állni, járni, lovagolni, 
tapsolni, mosdani, avatják be a világ dolga- 
iba, s tanítják keresztet vetni és imádkozni 
is?(Molnár V.) 

A mondókák, dalocskák segítik a gyerme- 
ketmegérkezni saját testébe, játékosan meg- 
figyelheti, megismerheti önmagát: 


,, Keze, lába van neki, 
Szeme, füle van neki, 
Orra szája van neki, 

l És hol fut a kis nyuszi?" 


Megismerheti környezetét, kapcsolatot 
teremthet a világgal, és ezek a dajkarímek, 
mondókák, dalocskák segítségére vannak az 
abban való eligazodásban, a beilleszkedés- 
ben, még nagyobb korában is. 


,, Kerek egy ég alatt, kerek egy istenfa, 
Kerek istenfának szép tizenkét ága, 
Szép tizenkét ágán ötvenkét virágja, 
Ötvenkét virágján három aranyalma." 


Értelme nyiladozásához is hozzájárulnak: 
évszakot idéző rigmusokkal, hónap varázs- 
lókkal, jeles napokra valókkal, stb.. Már kicsi 
korában megismerkedhet a társas együttját- 
szás élményével. 

Mondókákat, dajkarímeket, dalocskákat 
találhatunk minden évszakra, minden jeles 
napra, állatra, növényre, természeti, és em- 
berikörnyezetre számtalant. Rendkívül gaz- 
dag anyag áll a rendelkezésünkre. 

,.... Ennek a korosztálynak ez a műfaja. En- 
nek az életkornak ez a verse. A mindenna- 
pi életből vett metaforák, cselekedetekkel, 
mozdulatokkal kísérve, énekelve, recitálva, 
kitáncolva, utánzó mozgásokkal eljátszva, 
hintázás, labdázás, fogócska mellé mond- 


va, napot, esőt, fűt, fát, bogarat szólongatva, 
egymással feleselve, a tárgyakat csereberél- 
ve, csúfolkodva..." 

A gyöngyszemenként felfűzött mondó- 
kákat és dúdolókat összeillesztem, eset- 
leg kiegészítem egy keretjátékkal. Fűztem 
dalt, mondókát, táncot, dalos körjátékot, 
kiolvasót, névcsúfolót, játékba hívót válto- 
gatva, egy játékká , gyúrva". A gyerekek egy 
játéknak élték meg, folyamatos, lendületes 
lehetett, megőrizve a játék nemes voltát. A 
csecsemő bábszínházak előadásai is meg- 
erősítették Bennem, hogy jó úton járok. 
Ezen előadásokat látván mindig az volt az 
érzésem, hogy sokkal inkább ez való az óvo- 
dás korosztálynak, mint az egész mesét fel- 
dolgozó, hosszabb előadás. Közelebbinek, 
hatásosabbnak gondoltam a gyerekeknek, 
és könnyebben, jobban megvalósíthatónak 
magamnak. Többnyire egyszemélyes báb- 
játékban kellett gondolkodnom, így ez még 
jobban megerősített abban, hogy az óvodá- 
ban ez egy jól alkalmazható bábjáték. 

Természetesen a mondókák önállóan is 
alkalmasak lehetnek, hogy bábot alkalmaz- 
va eljátsszuk. Hintáztatónál hintáztassuk, 
lovagoltatónál lovagoltassuk, táncoltatónál 
táncoltassuk. Van egy pörgő szoknyás kicsi 
botbábunk, amit gyakran táncoltatunk zene- 
szóra, énekre, és táncolunk vele mi magunk 
is. A szoknya libbenése, a ritmus lüktetése, - 
amit még a botocska koppanása is erősíthet 
- , apörgés varázsa. 


A népköltészet eme gyöngyszemei vezet- 
nek, utat mutatnak, megadják a megfelelő 
dinamikát, nem kell hozzá tenni, kitalálni, 
csak hagyni kell magunkat vezetni. 

Fűzni kell a láncot, fűzni e gyöngysze- 
meket! 

JELES NAPOK 
BÁBJÁTÉKAI 


ADVENTI JÁTÉK 


, Giling-galang, 
Giling-galang, 
Karácsonyra szól a harang." 


Kétszereplős bábjáték az Adventi időszak- 
ra, az Ünnepvárásról, szívünk ünneplőbe öl- 
töztetéséről. 

(A gyermekek megtanulhatják e mondó- 
kákat, dalokat, és eljátszhatják maguk is, 
úgy is élvezetes, jó játék. Karácsonyi , mű- 
sornak" is kiváló! Zárásaként a szülőket 
is megénekeltetve, gyertyát gyújtva, igazi 


ünnepet varázsolhatunk a gyerekeknek, a 
családoknak, és magunknak is, példát, ér- 
téket mutatva, nevelve. És , csak" játszot- 
tunk!) 


Eszközök, bábok: 

Fehér lepedővel és csipkével letakart asz- 
tal. Nagy, fehér vánkos. Nagy csipketerítő, 
három gyapjúbaba (kisleányok), kettő na- 
gyobb, egy kisebb. A babáknak nagykendők. 

Kezdő kép: 

Azletakart asztal mellett a fánkos és a csip- 
keterítő. Mögötte állnak a feketébe öltözött 
bábosok. A bábok rejtve vannak, nem látha- 
tóak még. 


Első bábos: 
Kezével a hulló pihéket utánozva,, 


, puhán" ritmikusan, szinte énekelve, lassan 
mondja. 


Hó, hó, hó, 
Pihe, puha takaró. 
Hó, hó, hó, 
Pihe, puha takaró. 


Felteszi az asztalra a párnát, ami dombot 
mintáz. 


Második bábos: 
A fentiek szerint. 


Hull a hó, hull a hó, 
Lesz belőle takaró. 
Hull a hó, hull a hó, 
Lesz belőle takaró. 


A két bábos együtt. 
Letakarják a csipketerítővel a párnát és az 
egész asztalt. 


Hó, hó, hó, 
Pihe, puha takaró. 
Hó, hó, hó, 
Pihe, puha takaró. 

Első bábos 

A vánkosra felszalad egy báb, örül a cso- 
dálatos hónak, és örömmel kiáltja vissza 
társainak. 


] Lányok, gyertek, esett a hó! 


Második bábos 

Egy nagyobb lánybáb, kézen fogva vezet 
egy kisebbet, aki küszködik adomb megmá- 
szásával. 


Gyere már, no! 
Hiszen jövök már! 


A két bábos együtt 
A gyerekek együtt játszanak, ugrálnak, hó- 
golyóznak, hemperegnek, visongva mondják. 


Ha, ha, ha havazik, 
He, he, he hetekig, 
Hu, hu, hu hulla hó, 
Hi, hi, hijaj de jó. 


Első bábos 
Topog a báb. Csujjogatva mondja, mászik 
fel adombon. 


Jaj de nagyon hideg van, ropog ahó 
alattam. Csússzunk le lányok!! 


Visongva szánkózik le. 
A bábok ritmikus lépegetéssel másznak 
felfelé, és sikongatva csúsznak lefelé. 


Jaj, de nagyon hideg van, 
Ropog a hó alattam, 
Vígan csúszik a kis szán, 
Most örülünk igazán. 


Első bábos 
A kisebb báb meghuzigálja a nagyobbik 
szoknyáját. 


Fázom, menjünk haza! 
A két nagyobb báb közre fogja a kicsit, to- 


pognak egyre gyorsabban, és hangosabban, 
karikázó mozdulatokkal. 


A két bábos együtt mondja. 


Aki fázik vacogjon, 
Fújja körmét, topogjon, 
Földig érő kucsmában, 
Nyakig érő csizmában, 
Bújjon be a ddunyhába, 
Üljön rá a kályhára. 


Első bábos 


Odahajolva a kicsihez. 
Na, jobb-e már? 
Neem! 


A fenti utasítás szerint 


Aki fázik vacogjon, 
Fújja körmét, topogjon, 
Földig érő kucsmában, 
Nyakig érő csizmában, 
Bújjon be adunyhába, 
Üljön rá a kályhára. 


A mondóka végén harang hangjára a bábo- 
sok ünnepi kendőbe öltöztetik a lányokat. 


Bimm-bamm, bimm-bamm, bimm-bamm 


A bábosok ráadják a nagy fekete kendőket 
a bábokra, mint egy szertartás, olyan legyen. 
Az egyik báb elindul a dombon felfelé, a bá- 
bos maga elé emeli, a két másik bábot is fel- 
emelik. 


Harangoznak a toronyba, 
Megy a király a templomba, 
Aranycsákó a fejébe, 
Magyarország a szívébe. 


Két bábos külön, külön 
Hintáztatják énekelve a bábokat, 
karjaiknál fogva. 

Giling-galang, 
Giling-galang, 
Karácsonyra szól a harang. 


Leereszkednek a földre, ill. lesétál a dom- 
bon a báb, és a nézők felé fordulva mondják. 


Eljött már karácsony, 

Borzas szakállával, 

Szegény rossz bakancsom 

Nem győzöm szalmával. 

Jöttünk köszönteni e ház minden népét, 
Adjon az isten szép Karácsony estét. 
Szabad-e kántálni? 


Szabad! (A nézőktől várjuk a választ.) 
Enekelve, együtt. 


Betlehem kis falucskában, 
Karácsonykor éjféltájban, 
Fiú Isten ember lett, 

Mint kisgyermek született. 
Őt nevezték Jézuskának, 
Édesanyját Máriának, 

Ki pólyába takarta, 
Befektette jászolba. 


A dal közben elindulnak felfelé, és eltűn- 
nek adomb mögött. 

A bábok száraz gyapjúból készültek kö- 
tözéssel, és helyenként tűnemezeléssel. 
Rendkívül tartósak, a gyerekek kezében sem 
mennek tönkre. Nagyon jó megfogni őket, 
és a téli képekhez rendkívüli puhaságukkal, 
melegségükkel nagyon jól illenek. Színekkel 
kiegészítve a natúr gyapjú bábok számomra 
a legszebbek, és nem is olyan nehéz elkészí- 
teni őket, aligbonyolultabb, mint egy egysze- 
rű rongybaba. 

A bábjáték után mindig lehetőséget kell 
adni a gyerekeknek, hogy kipróbálhassák a 
bábokat, megfoghassák, játszhassanak vele. 


TAVASZI JÁTÉK 


ss Süss fel, süss fel, 
Tavasz napocskája." 
Egyszemélyes, tavaszváró, tavaszköszöntő 
játék. 

Eszközök: 

Kislány báb, madár bábok, virágok, nap, 
amitud hintázni, forogni, lepke. 

A Tavaszi szél című dalt énekelem miköz- 
ben felállítom a játszóhelyet az asztalra. Vi- 
rágokat, szép zöld rétet rakok ki. 


Tavaszi szél, vizet áraszt, 
Virágom, virágom. 

Minden madár társat választ, 
Virágom, virágom. 

Hát én immár kit válasszak, 
Virágom, virágom. 

T engemet, s én tégedet, 
Virágom, virágom. 

Zöld pántlika, könnyű gúnya, 
Virágom, virágom. 

De afátyolnehéz ruha, 
Virágom, virágom. 

Mert azt a bú hajtogatja, 
Virágom, virágom. 


Egy kislány báb (tavasz tündér) sétál a ré- 
ten, és közben napcsalogatókat mond, énekel. 

Süss fel, nap, 

Fényes nap, 

Kertünk alatt két kis bárány 
Majd megfagy, 

Eridj fel az égbe 

Fehér lepedőbe, 

Kérdki a kiskulcsot, 

Hívd be a hideget, 

Engedd ki a meleget. 

Nyisd ki Isten kiskapudat, 
Had lássam meg szép napodat! 
Süss felnap, 

Arany nap. 


Süss ki nap, Süss ki nap, Isten napocskája. 
Süss fel, süss fel, tavasz napocskája. 


A kislány leül. Feljön a nap, kitűzöm a já- 
téktérbe. Megjelenik két madárka. Örömmel 
repkednek fel, és le. 


Csip, csirip, csip, csirip, 
Kikelet kivirít, 

Azt mondják a cinegék, 
Itt a tavasz, nyitni kék. 
Kék ibolya, gyöngyvirág, 
Csupa öröm a világ. 


Rászállnak a nap sugaraira, felváltva felfelé 
rebbenve mondják a párbeszédes mondókát. 


-Pitypalatty, 

- Mit keressz? 
- Hat lovat, 

- Micsodást? 
-Szürkést, 


-Pitypalatty, 

- Mit keressz? 
- Hat lovat, 

- Micsodást? 
-Szürkést, 


-Pitypalatty, 

- Mit keressz? 
- Hat lovat, 

- Micsodást? 
-Szürkést, 


A nap sugarain hintáznak. 


Hinta, palinta, 

Szépen szóló pacsirta, 
Lökd meg pajtás a hintát, 
Érjem ela pacsirtát. 


A Tavasz Tündér is felugrik hozzájuk 
hintázni. 


Hinta, Katica, 
Szomszéduram bajsza. 
Hinta, palinta, 

Zöld erdőben madárka. 
Mivel megyünk utána? 
Síppal, dobbal, 

Nádi hegedűvel. 


A két madárka marad a napon, tavasz tün- 
dér leugrik a földre, berepül egy pillangó. 
Virágról virágra száll, miközben a bábos egy 
dalt dúdol. Pl: Gryllus V. Reggeli harmat című 
dalát. A kislány utánaszalad, és mondja neki. 


Pille, pille, aranypille, 

Ne szállj tova, jöjj el ide. 
Ülj le, lepke, babot adok, 

ha megetted, többet adok. 
Kis pillangó, picike, 

ne légy bohó, szállj ide, 
tarkabarka szárnyadon, 
gyönyörködöm én nagyon! 


A pillangó leszáll a kislányhoz, és vele ma- 
rad. Az egyik madárka felrepül, el a gyerekek 
közé, miközben mondja az egyik mondókát: 
Csip, csirip, csip, csirip.. .A mondóka végén 
fészket kér a gyerekektől, akik tenyerükbe 
fogadják. Ilyenkor a madárka egy kis melen- 
getést kér, mielőtt újra útra kél, fészket keres 
magának. A gyerekek pedig simogatást kap- 
nak cserébe. 

Abábokazsenge, friss tavaszt idézve, köny- 
nyű, áttetsző organzából készültek, csakúgy, 
mint a virágok is. Egyszerű kötözéssel, csa- 
varásokkal. A nap szerkezetét kell úgy kita- 
lálni, hogy mozgatható legyen. 

MESÉS JÁTÉKOK- 
JÁTÉKOS MESÉK 


, A PEDAGÓGIA TÁLTOS PARIPÁJA" 


A NÉPMESE 

A mese gyógyít, szívet, lelket, elmét simogat, 
és gyarapít. A mese mindennapi táplálék kell, 
hogy legyen a gyerekeknek. Az óvodámban 
ezért - külön kis rituáléval bevezetve - nap, 
mint nap összegyűlünk a mesesarokban. A 
gyerekek kényelmesen elhelyezkedve a sző- 
nyegen párnák között, óvó néni meg a nagy 
mesemondó széken, és kezdődhet amese. 

A mesék nagy része magyar népmese, a 
csoport életkorától függően válogatva. A már 
ismert mesénél gyakran kérem a gyerekeket, 
hogy segítsenek bábot készíteni, hogy játsz- 
hassunk velük. Akkor a jól ismert alakok, 
szereplők, akik nekik kedvesek, vagy tetszik 
nekik, a kincses ládánkból életre kelhetnek. 
Ezek persze nagyon egyszerű bábok, néha 
csak jelzések, akár csak egy csomó száraz 
gyapjú itt - ott megkötve, vagy rafiából font, 
kötözött, vagy papírból gyűrögetett kis , vala- 
mi", , akármi". Volt már sárkányunk az udva- 
ron talált faág, és gyémánt fél krajcár csillogó 
kavicsból is. A mesék aztán életre kelnek a 
gyerekek rajzaiban is, ahol az égig érő fa, és 
tündérország is saját belső képeiket mutat- 


ja. Nem is jó mindig képi világot teremteni 
a meséhez, jobb, ha mindenki a saját képét, 
világát építi fel magában a hallott meséhez. 
Annyit, és úgy képzeli el, ahogy ő, és csakis 
ő tudja, bírja akkor. A mesék belső képeket 
kell, hogy idézzenek, alkossanak a gyerme- 
kekben, fejlesztve képzeletüket fantáziáju- 
kat. A belső képek teszik őket képessé, - mily 
szép is a magyar nyelv, s mily képletes - éle- 
tükben oly sok mindenre. Boldizsár Ildikó 
gondolatával: minden mese egy mag, minden 
meséléssel elültetünk egy magot, amik akkor 
kelnek majd ki, ha életükben olyan szakasz- 
hoz érnek, amikor pont annak a mesének a 
tanítására, gyógyító hatására van szükségük. 
Ezért van szükség sok-sok mesére! 

Aztán ahogy egyre többször hallja, mert 
sokszor ismétlünk egy-egy mesét, mindig 
más, és más ragad meg benne, más és más 
színt, és ízt kap. Az ismétlődés megnyugtat- 
ja, boldogítja a gyerekeket. 


Minden kisgyereknek van kulcsa, minden 
kisgyerekhez van kulcs. Mindegyiknek más, 
mindegyiknek esetleg csak egy, és csakis 
azaz egy, de van. Az a dolgunk, nevelőknek, 
segítőknek, hogy keressük. Ha megtalál- 
juk - az az igazi siker! Ezen az úton a báb, és 
a mese nagy segítő, akár maga a , kulcs?" is 
lehet, mert általuk mindenkiből hős lehet. 
Hősnek, mesehősnek lenni pedig jó! 

Boldizsár Ildikó meseterapeuta gondolata- 
itidézve: 


, Mindenkiből lehet mesehős!" 


Farsangi napokban színes papírokból kü- 
lönböző fejrevalókat készítettünk. Készült 
virág, béka, és sok korona, mert azt 
kérték a gyerekek. Gyakorolhattuk 
az ollózást, a formákat, a színeket, és 


A meséken keresztül kapcsolódni lehet a 
világhoz, a rendhez, egy jó működéshez. A 
mesék megmaradnak bennünk, emlékezünk 
rájuk. Minél több mesét hall valaki, annál 
nagyobb a lehetősége, hogy bajából kike- 
rüljön. Minden mese egy mag, ami kikel, ha 
eljön az ideje. A hallgatót a mesével a saját 
lehetőségei kapujához vezetjük, megoldási 
lehetőségeket mutatva neki. Mesehallgatás 
közben intenzív, fókuszált figyelemben a 
legéberebb az agy, fizikálisan pedig nyugodt 
a mesehallgató. ( történethallgatási transz") 
Módosul a viselkedés, csökken a szorongás 
és a feszültség, megnő az életkedv, a remény. 

Bajzáth Mária mesepedagógus gondolatait 
idézve: 


, A népmese a pedagógia táltos paripája 


játszhattunk. Többféle korona volt, 
volt királylányos, királyfis, öreg királyos, ki- 
rálynés. A lányok persze királylányost kér- 
tek, és az én fejemre osztották a , királyosat". 
Leültem hát a , trónszékemre", és ölelő kar- 
ral hívtam lányaimat. , No, gyertek ide leány- 
káim!" Nem gondoltam semmilyen mesére, 
csak igyekeztem szerepemnek megfelelni. 
Ez a hívó mondat, és a korona elegendő volt 
ahhoz, hogy egy három és fél éves kislány, fe- 
jén koronával elém álljon, és ragyogó arccal 
azt mondja: ,Én úgy szeretlek, mint a sót. 
Mindenki azonnal kapcsolt, és már benne is 
voltunk a mesében. Indult a játék, nagy izga- 
lommal keresték, hogy hol legyen a fa odva, 
ahová majd elbújhat a királylány, lovagoltak 
láthatatlan paripákon, keverték, sütötték a 
semmit a lakomához, 
!? táncoltak a lakodal- 
8 mi zenére. Váratlan, 


A népmesék tiszta rendje - útmutató, a 
bennünk lévő jóhoz kapcsol. A mesehős 
mindig jó marad. A saját életünkben mese- 
hőssé kell válnunk! A népmese a bölcsőtől a 
koporsóig ad tanítást, minden élethelyzetre 
van üzenete. A népmesék hősei mindennel 
tudnak együtt élni, legyen az fű, fa, virág, ál- 
lat, vagy ember. Arra tanítják meg a gyerme- 
ket, hogy lehetsz bármilyen nehéz helyzet- 
ben, mehetsz bármilyen nehéz úton, hogy ha 
eléggé eltökélt vagy, levághatod a sárkány fe- 
jét, széttépheted a szárnyas farkast, lehetsz 
te alegkisebb, de biztos célba érsz. 

A mesék dramatizálása jól ismert mesénél 
nagyon kedves játékunk. , Belebújunk?" a sze- 
repekbe, nem kell hozzá szinte semmi sem, 
csak jelzések, mozdulatok, egy-egy kendő, 
színes anyagok, és kész is van a nyuszi, a pil- 
langó, a tündér. 


spontán játék volt a 
javából! Abbahagyni se akartuk. Ha előre el- 
tervezem, biztos vagyok benne, hogy nincs 
akkora ereje, nincs akkora hatása a gyere- 
kekre, mint így. Ami megelőzte, az aminden- 
napi mese, a rendszeres , mesés játékok", a 
mese intenzív jelenléte életünkben. 


MESÉS ; 
JÁTÉKAINKBÓL : 


, DOBJUNK EGY MESÉT!" 
Rajzoltam 6 darab nagyobb méretű fa koc- 
kára: 
) Személyeket ábrázoló kocka: királylány, 
királyfi, leány, fiú, boszorka - anyó, tündér, 
) állatokat ábrázoló kocka: madár, lepke, 
nyúl, bárány, ló, sárkány, 
, növényeket ábrázoló kocka: fa, virág, tuli- 

pán, erdő, alma, szőlő, 

) lakóhelyeket ábrázoló kocka: palota, kis- 
ház, nagyház, barlang, kunyhó, madárház, 

) tárgyakat ábrázoló kocka: köpönyeg, kan- 
csó, ostor, bögre, szék, asztal, 

) égitesteket, alapelemeket ábrázoló kocka: 
nap, hola, csillag, víz, felhő - levegő, tűz. 


Egy dobással kész a mese, csak sorba kell 
rendezni, és mondani... Ha már többször 
átélték a felnőtt meséjét, akkor ők is tudnak 
majd mesélni így is. 


, MIT HOZTÁL A MESÉMHEZ?" 

Üres mesetarisznyámba kell valamit be- 
tenni, hogy mesetündér megérkezzen. Min- 
den kisgyerek mondhat valamit: , királylány, 
aranyszőrű bárány, mosolygós király, arany- 
cipellő, aranytulipán..... Nekem kell aztán 
ebből mesét mondanom, amit a végén min- 
denki megkap a beletett szereplőért. Érde- 
kes emlékezetfejlesztés gyereknek, felnőtt- 
nek egyaránt, ha másnap ugyanazt a mesét 
kérik. Hogy ezt megkönnyítsem, gyakran le- 
rajzolom a mondott meseelemeket, szerep- 
lőket, így aztán még izgalmasabba felidézés. 


MESELÁNC 

Folytasd a megkezdett mesét! Mindenki 
hozzátehet a megkezdett meséhez egy-egy 
mondatot. 


A MESESZERTARTÁS 

A mindennapokhoz, a hétköznapokhoz 
is tartozhatnak szertartások, nemcsak az 
ünnepekhez. Tegyük a hétköznapokat egy 
kicsit ünnepivé. Legyen a mesehallgatás 
ünnep, legyen rendje, ami biztos alapot, tá- 


maszt, kapaszkodót adhat. Rend, amihez 
igazodni lehet, ami utat is mutathat. 

Ahhoz, hogy a mese ereje, gyógyító, lelket 
simogató, szívet melengető ereje élni tudjon, 
megfelelő feltételeket kell biztosítani. Kelle- 
mes, esztétikus, kényelmes, állandó környe- 
zetet, csendet, és nyugalmat, hívogató, , öle- 
lő" hangulatot, ahol mindenki jól érzi magát, 
nem kell tartania semmi kellemetlentől, 
rossztól. Legyen visszatérő, kiszámítható. 
Legyen ismétlődő, de ne legyen tolakodó, 
harsány, mert a főszereplő a mese. 


SZERTARTÁSUNK ELEMEI: 

Furulyaszó; zeneládika, amit Brumi szó- 
laltat meg; mondóka: Mese, mese, mátka, 
pillangós madárka, ingó-bingó rózsa, te 
vagy aki hallja, én meg aki mondja.; játék 
Brumival. Persze ez nem mind így együtt, 
hanem ebből válogatva, ezeket kedvem sze- 
rint használva a mese előtt. 

Amikor elhangzik, hogy, Itt a vége, fuss el 
véle, ha nem hiszed, járj végére!" vagy Ágy 
volt, mese volt!", még nincs igazán vége. Kell 
egy pár pillanat, egy kis csend, hogy visszaér- 
kezzünk ebbe a világba. Szólhat a zenedoboz 
újra, vagy csak úgy dúdolgathatunk, vagy egy 
lágy kendő lebbenésével érintve meg min- 
denkit, jelezve a mese végét. 


A mesékből csak egy-egy apró történést, 
jelenséget próbálok megmutatni, annak va- 
lamilyen hangulatát. Nem akarom az egész 
mesét eljátszani, csak ahangulatát, a varázs- 
latát szeretném a gyerekeknek elhozni. 

Varázsolni szeretnék, mindennapi va- 
rázslatot, abábok nyelvén. 

BÁBJÁTÉK- 
DRÁMAJÁTÉK 


Lassan már 25 éve vagyok óvónő és igen, 
annak idején nekünk is azt tanították, a báb 
mindig legyen szem előtt, hogy a gyerekek 
hozzáférjenek. Azt sajnos nem tanították 
meg, hogy hogyan varázsoljunk vele. Valljuk 
be, a báb elől volt, de elvesztette varázslatát 
attól, hogy ott porosodott felszúrva a bábtar- 
tón és nem nagyon került a kézbe, kézre. Mi 
felnőttek azért nem nyúltunk hozzá, mert 
nem tanultunk meg vele bánni, tartottunk 
tőle, nem tudtuk, hogy melyik az a pillanat, 
amikor szükség lehet rá. A gyereknek pedig 
kevés volt a játékra ösztönző motiváció és a 
bábok mérete is a felnőttekéhez igazodott. 

Az évek folyamán megtapasztaltam, hogy 
nem kell félni megmozdítani, szerepbe hoz- 
ni, egy rongybabát, egy csuhé figurát, vagy 
egy textil állatkát, hiszen a gyerekeket min- 
dig elvarázsolja, ha élettel telítődik meg az 
addig mozdulatlan tárgy. Létezik egy olyan 
művészetpedagógiai módszer, ami felkeltve a 
gyerekek érdeklődését aktivizálja játékukat. 


A DRÁMAJÁTÉKRÓL: 

A drámajáték olyan játékos emberi meg- 
nyilvánulás, amelyben a dramatikus fo- 
lyamat jellegzetes elemei lelhetők föl. A 
dramatikus folyamat kifejezési formája a 
megjelenítés, az utánzás, a megjelenítés 
módja a fölidézett vagy éppen megnyilvánuló 
társas kölcsönhatás, az interakció, eszköze 


az emberi és zenei hang, az adott nyelv, atest, 
atér és az idő, tartószerkezete pedig a szerve- 
zett emberi cselekvés. 

Gyakorlásuk voltaképpen szocializáló tevé- 
kenység, kreativitást és empátiát igényel, s a 
gyakorlatok cselekvést, aktív részvételt kö- 
vetelnek minden játékostól." (Gabnai, 1999). 

Tehát a személyiség fejlesztésének olyan 
módszere, amelynek során a cselekvő em- 
ber ismeretei, képességei és társas kap- 
csolatai a pedagógus által irányított és a 
társakkal végzett közös dramatikus játékok 
során fejlődnek. 

A drámajátékok a , mintha" világába repí- 
tenek. 

A , mintha" játékokról Móka János dráma- 
pedagógus Így vélekedik: 

, Drámajátéknak neveznek minden olyan 
képlékeny emberi tevékenységet, amely a 
, mintha" szituációban valósul meg, illetve 
azokat is, amik célzottan ennek a befogadá- 
sára, megélésére és az ebben való megnyil- 
vánulásra készítenek fel. Drámapedagógián 
a drámajátékok rendszeres, céltudatos, és 
tervszerű alkalmazást értjük. 

Mi is ez a ,mintha"? Kettős létezés. Az, 
amikor a benne létező alany a valóság és va- 
lótlanság játékának, dinamikájának élmé- 
nyét éli meg oly módon, hogy közben önma- 
gát megtartva változik . (Móka, 1993). 

A drámajáték nagyszerű lehetőség a gyer- 
mekeknek az érzelmek megélésére, szerep- 
pel való azonosulásra, akommunikáció gya- 
korlására, feszültség oldására. 

A varázslás pedig mindig felkelti érdeklő- 
désüket. Induljunk hát el bátran. Használjuk 
képzeletünket, fantáziánkat. Tegyük még ér- 
zékenyebbé érzékszerveinket. 


UTAZÁS A FÖLD KÖRÜL DRÁMA ÉS 
BABJÁTEKOKKAL 

A gyerekek a játék során, szimbolikus ván- 
dorúton mennek végig. Különböző helyekre 
juthatnak el, különféle emberekkel és álla- 
tokkal kerülhetnek kapcsolatba, s a változó 
körülményekkel újabb és újabb tevékeny- 
ségekre ösztönözzük őket. A földrajzi tájak 
között vándorolva a legkülönfélébb mesei, 
művészi és hétköznapi élmények érik őket, s 
nem utolsó sorban ismereteik megalapozód- 
nak és bővülnek. Bejárt világuk egyre tágul 
— a csoportszobából a mesevilágon át- aztán 
végül visszatérnek, visszatérünk a jelenbe. 
A játékok alatt , mintha helyzeteket" terem- 
tünk, szerepbe lépünk mi felnőttek is. 


JELEN LENNI! 
ÉRZÉKELNI, LÁTNI, 
HALLANI! 


Az anyukák, apukák egyre kevésbé tudnak 
a gyerekükkel játszani. Ha otthoni játékról 
van szó, akkor előkerül a társasjáték, az épí- 
tőjáték, a konstruáló játék. Aztán jelentős 
szerepet tölt be a számítógép, és a televízió. 
A szerepjáték, a mese, az önfeledt fantázia 
játék szinte meg sem jelenik, hiszen kevés 
idő a közös játékra. Pedig a szerepjátékot 
alkotó játéknak is nevezhetjük, ami magá- 
ba rejti a műveletet, a szerepet, a szabályt, s 
nem utolsó sorban a fantáziát. 

Ahhoz, hogy a fantázia szabadon szár- 
nyalhasson, kell a mese. Elsősorban a 
magyar népmesék. Azután jöhetnek más 
nemzetek meséi és a színvonalas irodalmi 
igényű műmesékis. 


A mesére időt kell hagyni, helyet és teret 
biztosítani, mert a beleélő képesség csak ak- 
kor működik igazán. 


, AZ egyik legfájdalmasabb 
érzés, amit egy gyermek meg- 
élhet, hogy nincs idő rá, hogy 
lerázzák, csak kötelességből 
figyelnek rá. Semmi értelme 
mesét olvasni, ha ez is csu- 
pán egy a sok kipipálandó 
feladat közül" (kádár, 20129. 


Nem is gondolják a szülők, hogy milyen 
jelentősége van az , itt és most", -nak. Jelen 
lenni az időben, az életben, a játékban, a szü- 
lő- gyerek kapcsolatban, a kapcsolatokban, a 
barátságban. 


UTAZÁS A VARÁZS- 
SZŐNYEGEN 


Állandó kellékek: Földgömb (jó, ha vi- 
lágítós,), és az a szőnyeg, amit csak erre az 
alkalomra hozunk be a terembe. 

Kellékek lehetnek még: játékszerek, bá- 
bok, sálak, kendők, .. (szinte bármi) 

Ezek a játékok mindig előzetes élményekre 
épülnek, szükséges a ráhangolódás, ami ál- 
talában két, három napot vesz igénybe, ezért 
jó, ha az óvodai heti témákra építünk. 


Játékkezdés: , elvarázsoljuk" a csoport- 
szobát, ez lehet a lesötétítés, de lehet akár 
egy átrendezés is. Ha lesötétítünk, akkor 
utána felkapcsoljuk a Földgömb világítását, 
és megpörgetjük a gyerekekkel együtt. A fél- 
homállyal és a Földgömb pörgetésével lehe- 
tőséget adok a gyerekeknek a ráhangolódás- 
ra, beszélgetésre. 

) Mielőtt bármibe is belekezdenénk, fel kell 
pár kérdést tenni magunknak pl.: 


), Miért csinálom? 

) Mit szeretnék vele elérni? 

) A gyerekek milyen képességeit szeretném 
ezzel fejleszteni? 


A Földgömb pörgetése már egy rituálé, ami 
bevezet bennünket a , mintha" világába, A 
pörgés látványa hat az érzékszerveinkre, ál- 
tala fokozódik a várakozás, a kíváncsiság a 
gyerekekben. 


Ráülünk a , varázs" szőnyegre, belekapasz- 
kodunk a szélébe, és repülünk!!.. 

, Repülés? közben már arról fantáziálunk, 
hogy mi fogad bennünket ott, ahova érke- 
zünk, pl. a sivatagban, forróság... stb. 

A játékszituációban oldottabban megnyíl- 
nak. Tapasztalataikat megosztják velünk és 
bátrabban kérdeznek 

Az óvodapedagógus válaszaiban kiemelten 
fontos, hogy 
) aválaszok harmonizáljanak a gyermek 

fejlettségével és igényével 
) a gyermek érezze kérdései iránti őszinte 

érdeklődésünket 
) figyeljünk válaszaink megértésére. 
) aderűs légkör bátorítólag hasson 


A derűs légkörre a társakhoz intézett kér- 
dések megfogalmazásához is szükség van. A 
társak közötti kérdésfeltevések legtöbbször 
beszélgetések közben fogalmazódnak meg. 

A kölcsönös kérdésmegfogalmazások an- 
nál sokoldalúbbak és bizalmasabbak, minél 
magasabb a csoport szocializációja, illetve 
minél szorosabb kapcsolat jellemzi őket. 

Játék közben később, ha megkérdeztem tő- 
lük: Miért volt jó ez a játék? 

Különbözően, de ugyanazt fogalmazták meg: 
) Annyira jó volt érezni a repülést... 

) Bárhova eljuthatunk a szőnyegünkkel... 

) Szeretem föntről látni a szárazföldet, és 
érezni, ahogyan leszállunk. 

, Olyan izgalmas helyekre jutunk el... 

Azért tartsuk szem előtt azt a pedagógiai 
szabályszerűséget, hogy a feladatokat úgy 
kell meghatározni, előkészíteni, s ezáltal a 
csoport és a tevékenység közötti viszonyt 

megteremteni, hogy kialakuljon a gyerekek- 
ben a cselekvésre való törekvés, az ,én aka- 
rom...." , De jó lesz..." érzés. 


Kapaszkodj a varágsszőnyeg szélébe! 
A KALAHÁRI SIVATAGBAN 


KÉRDÉSEIM A GYEREKEKHEZ: 

) Milyen a levegő, ahogy közeledünk a siva- 
tag felé? Mit éreztek? 

) Nálunk melyik évszakban érzünk ilyen 
levegőt? 

Ez azért fontos, hogy tudjam, hogy a gyerek 
el tudja- e képzelni, hogy milyen a sivatag- 
ban. 

Évszakok, az időjárás összehasonlítása. 

Az adott hely jellegzetességeire kérdezek, 
pl. homok, nappal forróság, éjszaka hideg 
stb. 

, Miben különböznek tőlünk az ott élő 
emberek? 

A gyerekek reakciója a bőrszínre, ruházat- 
ra, habitusra is kiterjedhet. Közösen táncol- 
hatunk a képzeletbeli tűz körül.. (lehet zene- 
hallgatás, közös zenélés, kép kirakó játék,) 
stb. 

Beszélgetés a ,bennszülöttekről" az éle- 
tükről. 


KAPCSOLÓDÓ DRÁMAJÁTÉK: 
1. halláskoncentráció 
2. ritmus-, és dinamikai gyakorlatok, 
pl.:.Rítustánc 
Fejlesztési területek: mozgás, mozgás- 

koordináció, térérzékelés, térközszabályo- 
zás, térhasználat, ritmusérzék, memória. 


KAPCSOLÓDÓ DRÁMAJÁTÉK: 

) érzékelő játék, pl. Hogyan tudunk védekez- 
ni az égető Napsugarakkal szemben? 

, Kreativitást fejlesztő játékok, pl.: Nyári 
tündér tánca (szabad tánc kendőkkel) 


KAPCSOLÓDÓ BÁBJÁTÉK: 
Miveljátszhatnak ott a gyerekek? 
Készítsünk babát, játékot faágakból, rafiá- 

ból, kövekből, apró rongyokból, a természet 

adta anyagokból. A gyorsan, kötözésekkel 
közösen készített babákat altassuk mondó- 
kákkal, altató dalokkal, ringassuk ringatók- 
kal, táncoltassuk táncoltatókkal, a kifestett 
kavicsokat használjuk ritmushangszernek, 
csörgessük, zörgessük őket. 

Válogassunk népi mondókákból, gyermek- 
dalokból! 


TENGERI HAJÓZÁS KÖZBEN 


KÉRDÉSEIM A GYEREKEKHEZ: 
, Milyen járművel, hogyan tudunk közle- 
kedni a vízen? 

A gyerekek reakciója az előzetes élménye- 
ikre tudásukra alapszik. Utasításaim mindig 
a cél irányába vezeti őket, evezés ritmusra, 
szárazföld keresése távcsővel stb. 


Fejlesztési területek: térérzékelés, tér- 
közszabályozás, térhasználat, ritmusérzék, 
utánzás, koncentráció, figyelem, összponto- 
sítás, együttműködés 

Kapcsolódó drámajátékok: mozgáskon- 
centráló gyakorlatok, pl.: Hullámmozgás, 
hullámjáték 


TOVÁBBI LEHETSÉGES KÉRDÉSEK: 

, Mitláttok, ha lenéztek a szőnyegről? 

, Láttok valamerre szárazföldet, vagy hajót? 

), Kapaszkodjatok! Mindjárt leszállunk a 
tengerre, egy hajóra. 

) Mit éreztek? (Ugye milyen nagy szél fúj?) 

) Érzitek a sós levegőt? 
Fejlesztési területek: problémamegoldó 


képesség, logikus gondolkodás, matematikai 
logika, mozgás koordináció, figyelem kon- 
centráció, térérzékelés és térközszabályo- 
zás, együttműködés. 


KAPCSOLÓDÓ BÁBJÁTÉK: 

A kerek kő című magyar népmese 

A tenger partján megpillantunk egy ha- 
lászt, aki elmeséli történetét. 

(Az óvónő szerepbe lép) A mese záróje- 
lenetéhez egy teli zsákkal a vállán elhívja a 
gyerekeket a királyi kastélyba, ahol a zsák- 
ból ,több tucat macska szaladt ezerfelé 
rombolva, törve- zúzva, mindent felborítva, 
összetörve...".A zsákból eközben kigurítja 
a benne lévő sok-sok pamutgombolyagot, 
amik szerte-szét gurulnak. És indulhat a 
játék: Cirmos cica, haj...; Cicuskám kelj fel... 
gurítás, , macskafogás", nyávogás... 


Vajon hol a kincs? 


AZ ALPOK HEGYEINEK TETEJÉN 

Az érzékelést elősegítő feladatként csukott 
szemmel , repülünk" a hegy csúcsára, köz- 
ben, főleg télen, rövid ablaknyitással tényle- 
gesenis éreztethetjük a hideg levegőt. 

A gyerekeknek szóló kérdéseim főleg a 
helyre irányulnak, aztán az állatokra és nö- 
vényekre. , 
KAPCSOLÓDÓ DRÁMAJÁTÉKOK: 

1. érzékelő játékok, pl.: Hóesés, 
2. koncentrációt segítő játék, pl.: Hógolyó 

További lehetőségek: visszhang érzé- 
keltetése, kipróbálása, állatok, növények 
képeinek válogatása, homok- víz asztalba 
hó, jég bekészítése, ahideg és a meleg közötti 
különbség éreztetése, fagyás, olvadás, tiszta 


víz és szennyezett víz megtapasztalása. Kö- 
vekkel a ridegség, keménység érzékeltetése. 


Fejlesztési területek: érzékszervi fino- 
mítás, beszéd, légzés, problémamegoldó ké- 
pesség, döntésképesség, koncentráció. 


JÁTÉK SZÁRAZ 
GYAPJÚVAL 


A játéktér közepére helyezünk egy nagy 
,hegynyi" gyapjút. Lehet simogatni, fog- 
dosni, gyúrni..., megtapasztalni az anyag 
milyenségét. , Készítsünk belőle takarókat, 
takarjuk be a fázó babákat, bábokat! (Akiket 
magunkkal hoztunk a nagy utazásra, de nem 
öltöztettük fel őket melegen.) 

A takargatás, gondoskodás után a maradék 
gyapjúval játsszunk képzelet-, és fantázia- 
fejlesztő játékot: 

Ez a takaró nem takaró, hanem lehetne..... 
felhő, bárány....stb. Csináld, mutasd, vará- 
zsolj, játssz! 


A MESE ERDEJÉBEN: 

Utazás Meseországba 

Kendő játék: 

Válasszon magának mindenki egy kendőt! 
Ez a kendő, csoda kendő, bármit kívánhatsz 
tőle. Az én kendőm ........ mindenki mondja 
el, hogy az ő kendője mit , tud", majd egy kö- 
zös varázstóba, helyezze bele. A játékvezető 
óvónő, amikor kész a tó, mesélje el, hogy mi 
minden van a tóban: , Aki ebben a varázstó- 
ban megmerítkezik, vagy vizét issza, annak 
szépsége, bátorsága....(a gyerekek által fel- 
sorolt tulajdonságok!) oly nagy lesz, hogy 
hetedhétországban sincs párja..... 

A gyerekek sorban menjenek a tóhoz, és 
, merítkezzenek a csodákban , majd egy lát- 
hatatlan kapun lépjenek Meseország földjé- 
re.... És kezdődhet a mese! 

A képzeletjátéka. Mit látunk? Mit hallunk? 

Az egész játék az élményszerűségen ke- 
resztül, a személyiség egészének aktivizá- 
lására alapoz. A tevékenységek a gyerekek 

probléma megoldó gondolkodását erősítik, 
amely az egész embert megmozdító, össze- 
dolgozást igénylő, kreatív játékszituációkra 
épül, ami végig mozgásban tartja őket. A vé- 
gén -lezárásként- mesét hallgatnak. 


39 


,, Képzeld el, hogy..... 


Próbáljunk olyan mesét választani, amely 
beleillik a heti témánkba, az aktuális játé- 
kunkba snem utolsó sorban szerves része le- 
gyen a játéknak. Lehetőség van élő mesélés- 
re, a történet egy részének az elbábozására, 
de előkerülhet az úgynevezett doboz-, vagy 
papírszínház is. 


VÁRAK, LOVAGOK, HERCEGNŐK 

Barangolás a mesék világába, fantáziajá- 
ték, , utazás" a történelmi korok megismeré- 
sével, határok átlépésével. 

Az öreg király várja, hogy az ország trónját 
arra méltó erényekkel és képességekkel bíró 
királyfi, és királyleány foglalja el. A királyi 
trónt csak az arra érdemesült, a próbákat ki- 
állt ifjak között keresheti. Minden vándor, ki 
ama földre lép végigjárhatja a próbák sorát, 
melyeken egy-egy lépéssel előbbre jut a ki- 
rályság felé. A lovaggá ütés után következik 
a lovagi torna. A hercegnők próbája közelebb 
viszi őket a királynőséghez, mely a kecses já- 
rást, egyenes tartást, időre való szemek válo- 
gatásastb. rejti magába. Mindennek ajutalma 
a királyi pár kiválasztása. Azután reneszánsz 
zenére kezdődhet az udvari mulatság, tánc. 

A folyamatjáték célja: hogy felidézzük a ko- 
rabeli várak, kastélyok, a hercegnők és a lo- 
vagok korát. Minden nap időt szánunk arra, 
hogy megismerjük azt a titokzatos és távoli 
történelmi korszakot. 

Fontos, hogy a 3-7 éves fiúk és a lányok 
megtalálják a szerepüket a helyüket a játék- 
ban és mi lenne ennél alkalmasabb, mint a 
mesék világa. 

A mesék segítségével a képzelet szárnyán 
visszautazhatunk az időben, betekintést 
nyerhettünk régi korok világba. 


Fejlesztési területek: térpercepció, (ki- 
használják a rendelkezésükre álló teret), 
szem-, kéz koordináció, forma felismerő ké- 
pesség, kitartás, fantázia, kreativitás. 


Lehetséges előkészületek: 

, a gyerekek halljanak minél több a témához 
kapcsolódó mesét 

), aterem berendezése a kornak megfelelően 
(bálterem, falak, címer) 

, lovagi, hercegnői próbák kitalálása (lovagi 
torna szabályai magok szétválogatása) 

) pajzsok, mellvértek, hercegnői süvegek 
elkészítése 

) beszélgetés a várakról, kastélyokról (köny- 
vek nézegetése, építés, barkácsolás) 

) beszélgetés a korabeli ruhákról, stílusról, 
ételekről stb. 

, reneszánsz zene hallgatása, tánclépések 
gyakorlása (felkérés, tartás, lépések) 

KAPCSOLÓDÓ DRÁMAJÁTÉKOK, 

NÉPI JÁTÉKOK: 

) kapcsolatteremtő, ismerkedő, pár-, és 
csoportalakító játékok pl.: Varázskapu, 
párválasztó, 

) készségfejlesztő, gondolkodásfejlesztő já- 
tékok pl.: Szomorú királylány (meseszövés) 

) érzékelést fejlesztő játékok pl.: Szakácsok 
(udvari szakácsok mit főzhettek és mit 
ehettek a régmúlt időben?) 

) csoportépítő játékok pl.: A csend játék 

, körjátékok, párválasztók 


Várakozó lovagok 


TOVÁBBI LEHETŐSÉGEK A JÁTÉKHOZ: 
Előző napokon egy felnőtt lovag látogat 
el hozzánk, aki megtanítja a fiúkat a helyes 
kardforgatásra, bemelegíti őket a lovagi tor- 
nára. A feladatokat ügyességi játékokból és 
türelmi játékokból célszerű összeállítani. 

Utazás a középkor világába, s bekukkan- 
tunk a hercegnők és a lovagok életébe, hét- 
köznapjaiba, lovagi torna, hercegnők tánca, 
ételek, italok megismerése. 

Papírmerítés, bőrdíszművesség, szütyőké- 
szítés a varázstalizmánoknak, bőrkarkötő 
fonása lányoknak hegyes sipka, fiúknak si- 
sak, vagy fejvédő. 

Lehetőség van a történetek elmélyítésé- 
hez olyan beszélgetésekre, ahol érzelmeket, 
érzéseket beszélünk meg. Ilyen lehet pl.: A 
szomorú királykisasszony című meséből ki- 
indulva a vidámság, szomorúság, mint lelki- 
állapot felidézése. 


AZ ÓVÓNŐ KÉRDÉSEI LEHETNEK: 

, Vajon hogyan hívhatják a szomorkodó 
királykisasszonyt? 

) Te mitől voltál legutóbb szomorú? 

) Mivel lehetett megvigasztalni? 

) A királykisasszonyt mivel lehet megvi- 
gasztalni? 

), Hanem tárgyat adsz, akkor mivel lehet 
még a szomorúságot elűzni? 


Gyerekek gondolatai az örömről, befejezet- 
len mondatokkal pl.: 
) Amikor örülök... 
), Én akkor vagyok vidám, ha... 
po Úgy lehet megvigasztalni, amikor szomorú 
vagyok, hogy... 


A hercegnők próbái 


A játék alapját végigszövi a mese fonala. A 
mese nem csak szórakoztat, hanem jelentős 
részben nevel is, az életről mesél és az életre 
tanít. Érzelmi kapaszkodókat nyújt és segí- 
ti a személyiség fejlődését. Fantáziánkat is 
gazdagítja és a mese végén pedig helyre áll a 
Rend. A jó megkapja méltó jutalmát, a rossz 
pedig a büntetését. 

, A gyermek figyelmét az olyan történet 
köti le a legjobban, amelyik szórakoztatja 
és felkelti a kíváncsiságát. De életét csak 
akkor gazdagítja, ha fejleszti intellektusát, 
ha mozgásba hozza képzeletét, ha eligazít- 
ja érzelmeiben, ha megbékíti félelmeivel 
és vágyaival, és megoldásokat is javasol. A 
jó mese titka, hogy mindig a gyermek való- 
ságos lelki és érzelmi színvonalán fejti ki 
hatását. A mesében (és így az életben is) a 
problémákat nem lehet elkerülni, a küzdés, 
a harc elválaszthatatlan az emberi élettől. A 
mese mindig jól végződik, ha a hős felveszi a 
küzdelmet, bátor, szembeszáll az igazságta- 
lanságokkal, akkor legyőz minden akadályt". 
(Bettelheim, 2011) 


Ennek a gondolatnak a szelleme kíséri vé- 
gig ezt a folyamatjátékot. 

A keretjáték, amely a drámajáték talaján 
nyugszik, alapelemeként a játék- beszéd 
- mozgás egysége kiegészül a képzőművé- 
szeti, zenei, eszközökkel. Képzőművészeti 
alkotások, képek az adott korról, várakról, 
ruházatokról, ételekről, stílusról. A szobrá- 

szathoz kapcsolódhat pl. az agyagozás (cí- 
mer készítés) 

Miután tanulmányoztuk a korabeli stílust, 
zenét, étkeket, szokásokat, jöhet aközös mu- 
latság és össztánc. Szerencsés ha mindeh- 
hez felnőtt segítséget is kapunk. 

A táncokat, ahogy annak idején kitalál- 
ták az adott zenére. Persze, azért mindenki 
hozzáad valamit a saját lényéből is. Érezve 
a zene hangulatát örömtáncot járni. Ez iga- 
zán kiváló örömforrás gyereknek, felnőtt- 
nek egyaránt. 

Fennmaradtak régi illemkönyvek és ezek- 
ből meg lehetett ismerni, hogy milyen volt 
egy reneszánsz mulatság. Hosszú oldalak 
szóltak arról, hogy egy lovag hogyan kér fel 
egy hölgyet, vagy hercegnőt táncolni. 

Befejezésként, levezetésként össztáncot, 
örömtáncot járhatunk, a megválasztott ki- 
rály és királyné tiszteletére. 


A JELENLÉT 
EREJE, A 
JELENLÉT 
MŰVÉSZETE 


Az óvodás gyermek csodára, játékra, moz- 
gásra, önkifejezésre vár. A dc$ámapedagógia 
személyiségre figyelő, gyermekközpontú te- 
vékenységét a fantázia játékra, cselekvésre, 
ismeretek átadására, élmények feldolgozá- 
sára alapozza. A drc-ámajátékok során a gyer- 
mekek cselekvő részeseivé válnak, olyan - a 
valóságban is létező, de a játék során csak 
elképzelt - szituációknak, melyekben ki- 
próbálhatják magukat, valós érzelmeket 
élhetnek át, megtapasztalhatják döntése- 
ik lehetséges következményeit. Ily módon 
fejlődik kooperációs és kommunikációs 
képességük. Az óvodás gyermek kreativi- 
tását, képességeit azok a helyzetek és gya- 
korlatok fejlesztik, amelyek kíváncsiságát, 
játékosságát, tevékeny attitűdjét, önállósá- 
gát, sokirányú érdeklődését, környezetére 
vonatkozó szociális érzékenységét, beleélő 
készségét megmozgatják. A dramatikus-, és 

bábjátékok segítik a csoporttá szerveződést, 
a kommunikáció, a kreativitás fejlesztésén 
keresztül az egész személyiség fejlődését. 
A dramatikus eszközökkel, módszerekkel 
biztosítható a sokoldalú ismeretnyújtás, az 
ismeretek szélesebb alkalmazása, az együtt- 
működési és empátiás készség fejlesztése. 

A keretjátékba ágyazott drsrámajátéknak és 
bábozásnak, a báb jelenlétének fontos sze- 
repe van az óvodai mindennapokban, hogy 
gyermekeink nyitottabbak, bátrabbak, sike- 
resebbek legyenek az őket érintő problémák 
megoldásában, a társas kapcsolatokban. 

, Mintha" játék lehetőséget nyújt a gyerme- 
keknek, hogy a maguk, vagy a pedagógus által 
választott tevékenységeket kreatív helyze- 
tekben gyakorolják. A közös játék folyamán 
és különböző kellékek segítségével pontos in- 
formációkat szerezhetnek az adott tevékeny- 
ségről, melyben lehetőség van az ok-okozati 
összefüggések feltárására és megtapasztalá- 
sára. 

Az óvodai tevékenységek témáinak feldol- 
gozására kiválóan alkalmazhatók a dráma- 
játékok. 

A különböző művészeti ágak pedig gond 
nélkül összekapcsolhatók. A bábjáték és 
drámajáték együttes jelenléte csak erősíti 
egymást. 


Ezeknek a játékoknak a legfontosabb ér- 
téke a tevékenységek légkörében, hangula- 
tában és a közösségi élményben rejlik. Itt 
szabad tévedni, nincs elmarasztalás, csak 
játékos ismeretszerzés. A gyerekek oldottan, 
bátran kérdezhetnek, mesélhetnek és meg- 
oszthatják élményeiket, tapasztalataikat. 

Minden elfogadható, hiszen arra neveljük 
ezekkel a játékokkal őket, hogy: 

) egymásra figyeljenek, 

), megtapasztalják az egymásra utaltság 
érzését, 

) meghallgatják, s elfogadják amásképpen 
gondolkodókat, 

) türelmesen megvárják alassabban haladókat, 

) másokon segítsenek. 

A dramatikus nevelés elősegíti a gyermek 
önismeretének, emberismeretének gazda- 
godását, alkotóképességének, kreativitásá- 
nak fejlődését, testi-térbeli biztonságának 
javulását. 

A legnagyobb érdeme a jelenlét művésze- 
tének éppen az, hogy csak közösségben és 
közösség által élhető meg. 


, Nem színészkedést tani- 
tunk, hanem a cselekvés ér- 
tékét" (G.Bolton) 

BEDŐ ZSUZSANNA 


BABÁK - 
BÁBOK - 
BÁBJÁTÉKOK 


BABÁK, BÁBOK, 
BÁBJÁTÉKOK 
ASAJÁTOS 
NEVELÉST IGÉNYLŐ 
GYEREKEKNÉL 


1801-ben Cházár András Kérlelő levelet 
küldött széjjel Magyarországon, azért, hogy 
az első , Siketek Nevelőháza?" Vácott meg- 
nyithassa kapuit. Nekem ezekről a gondola- 
tokrólis a bábjáték jut az eszembe. 

Hiszem azt, hogy a bábjáték által: 


, Hallókká tétetnek a "Siketek; szólók- 
ká a Némák; mert a Nem-hallás-Nem- 
szólhatás oly Eszközökáltal pótoltatik- 
ki; amellyek az el-temettetve hevert 
Képzelődéseknek ki-fejtegetésekre, -s 
közölhetésekre alkalmatosak." 


2013-ban a hatékony oktatás-nevelés 
koncepciója: a fejlesztést segítő terápi- 
ás funkciók bővítése. 

Évről évre növekszik azoknak a gyerekek- 
nek a száma, akik nem úgy teljesítenek az 


iskolában, ahogyan azt a szüleik és a peda- 
gógusok elvárnák tőlük. A probléma ténye 
érzékelhető az oktatási — nevelési folyamat- 
ban, jellegének azonosítása azonban már 
bonyolultabb feladat. A hatékony iskolák 
nevelőtestülete feladatának érzi minden 
diák tanulmányi teljesítményének javítását, 
problémafelismerő, problémamegoldó atti- 
tűddel jellemezhetők. Különösen a gyenge 
teljesítményű tanulók esetében meg kell 
keresni az okot, szembe kell nézni a prob- 
lémával, és ha szükséges új utakat kell ke- 
resni a megoldás, megsegítés érdekében. Az 
ilyen tantestületben megvan a közös akarat 
és képesség egy már megszokott gyakorlat 
módosítására, új megoldások, eljárások ke- 
resésére és alkalmazá- 
sára. Ezt a célt szolgálja 
a nevelésben résztvevő 
szakemberek és a gyógy- 
pedagógus kooperációja 
is. A gyógypedagógus az 
iskola sokoldalú mun- 
katársa, aki elsősorban 
azzal foglalkozik, hogy 
a , problémás" gyerme- 
kek nevelési és oktatási 
feltételeit a legkedvezőbben befolyásolja. 
Az osztálytanítóval való közös munka a 
heti tervezés megbeszélése, egyéni tanter- 
mi megsegítés és tantermen kívüli fejlesz- 
tés megbeszélése. A pedagógiai-terápiás 

konzultáción részt vesz az osztálytanító, 
az iskolapszichológus, a gyógypedagógus. 
Ezen az ülésen sor kerül a probléma be- 
mutatására, elemzésére továbbá szükséges 
intézkedések, hatékonysági ellenőrzések, 
egyeztetések történnek. A folyamat- diag- 
nosztikai tapasztalatok megbeszélése és 
a fejlesztő- diagnosztikai eredmények fel- 
használásával meghatározzák a szükséges 
terápiás intézkedéseket. A gyógypedagógus 
terápiás intézkedései: funkció tréningek 
(szenzomotoros tréning, kognitív stílus be- 
gyakorlása), komplex fejlesztő eljárások: vi- 
selkedés- modifikáció, intelligencia tréning, 
kommunikációs fejlesztés; kapcsolat-építő 
tréningek, játékterápia, bábterápia. 

A gyógypedagógiai gyakorlatban felhalmo- 
zódott tudás alkalmas arra, hogy segítségére 
legyen minden nehezen tanuló gyereknek. 
A meglévő gyógypedagógiai gyakorlatokat 
folyamatos kutatások egyre gazdagítják. A 
gyógypedagógiai funkciók bővítése a tanu- 
lássegítés egyik lehetséges formája. Az ok- 
tatási- nevelési feladatok mellett mindenkor 
szerepet kapott a speciális egyéni fejlesztés, 
a korrekció vagy kompenzáció, amit ma ösz- 
szefoglalóan terápiás funkciónak neveznek. 
Gyógypedagógusként úgy gondolom, hogy a 
bábjátéknak igenis van helye az oktató-ne- 
velő folyamatban. 


A SAJÁTOS 
NEVELÉSI IGÉNY 
KÉRDÉSKÖRE 


Ha a bábjátékot fejlesztésre szeretném 
használni,, oda akarom hívni a varázserejét 
,, tudnom kell milyen nehézséggel, hiányos- 
ságokkal állok szembe. A különböző problé- 
mák helyes meghatározásához néhány foga- 
lom megjelölése szükséges. 

, A tanulási nehézségek és viselkedési zava- 
rok oki, tüneti és terápiás komplexitásának 
megismerése napjainkban a pedagógia egyik 
alapkérdése lett. A szociológiai rétegvizsgá- 
latok, a tanulás-lélektani vizsgálatok azt bi- 


zonyítják, hogy a hátrányok halmozódásával 
összefüggő tanulási nehézségek esetén nagy 
gyakorisággal bekövetkezik az érintett gyer- 
mekek találkozása a gyógypedagógiával. A 
gyógypedagógia kérdésfeltevése elsősorban 
arra irányul, hogy milyen pedagógiai eszkö- 
zöket alkalmazzon az egyéni fejlődési aka- 
dályok, tanulási és viselkedési nehézségek 
csökkentése érdekében. (Mesterházi, 1998). 

Magyarországon a közoktatásról szóló 
1993. évi LXXIX. törvény 2003. évi módosí- 
tásakor vált hivatalossá az SNI megjelölés és 
átfogó fogalom. 

A közoktatási törvényt 2007-ben módosító 
törvény 20.§-ának (3) bekezdése újrafogal- 
mazta a sajátos nevelési igényű gyermekek, 
tanulók fogalmát. 

, Sajátos nevelési igényű gyerek, tanuló, aki 
a szakértői és rehabilitációs bizottság szak- 
véleménye alapján: 

a) testi, érzékszervi, értelmi, beszédfo- 
gyatékos, autista, több fogyatékosság elő- 
fordulása esetén halmozottan fogyatékos, 
a megismerő funkciók vagy a viselkedés 
organikus okokra visszavezethető tartós és 
súlyos rendellenességével küzd, 

b) a megismerő funkciók vagy a viselkedés 
fejlődésének organikus okokra vissza nem 
vezethető tartós és súlyos rendellenességé- 
velküzd." 

A 30.§ (1) bekezdése kimondja, hogy a sajá- 
tos nevelési igényű gyermeknek, tanulónak 
joga, hogy különleges gondozás keretében 
állapotának megfelelő pedagógiai, gyógype- 
dagógiai ellátásban részesüljön attól kez- 
dődően, hogy igényjogosultságát megállapí- 
tották. A különleges gondozást a szakértői 
és rehabilitációs bizottságok szakértői véle- 
ményben foglaltak szerint a korai fejlesztés 
és gondozás, az óvodai nevelés, az iskolai 
nevelés és oktatás, a fejlesztő felkészítés 
keretében kell biztosítani. Gyógypedagógi- 
ai szempontból fontos, hogy minden orvosi 
kórkép, minden rendellenes idegrendszeri- 
lelki állapot, azaz a legújabb terminológia 
szerint minden funkcionális akadályozott- 
ság/képességzavar nyerjen besorolást az 
SNI fogalmi rendszerbe. 


A közoktatási törvény az SNI besorolásnál 
, enyhe- vagy középsúlyos értelmi fogyaté- 
kosokról" szól, agyógypedagógiai szakiroda- 
lom a tanulásban akadályozott, ill. az értel- 
mileg akadályozott kifejezést használja. 


FEJLESZTÉST SEGÍTŐ SPECIÁLIS 
ELJÁRÁSOK 

A fejlesztést segítő speciális eljárások: ta- 
nulási technikák fejlesztése, tanulási zava- 
rok terápiája, részképesség-kiesések terápi- 
ái, például figyelemtréning, szenzomotoros 
integrációs terápia, Frostig-féle fejlesztő 
program, művészet-terápiák, magatartás- 
terápiák. 

A magyarországi gyógypedagógiai gyakor- 
latban alkalmazott oktató és terápiás eljá- 
rások fejlesztését azok a kutatások segítik 
elő, amelyeket részben a gyógypedagógiai 
intézményhálózatban, részben a gyógype- 
dagógiai felsőoktatásban dolgozó szakembe- 
rek kezdeményeznek. , A korrekciós nevelés 
átfogó tudományos megalapozása" című 
OTKA kutatási program olyan fejlesztéseket 
eredményezett, amelyek a gyógypedagógiai 
tevékenységek eredményességéhez, a bio- 
lógiai és/vagy szociális okok következtében 
hátrányos helyzetű, akadályozott fejlődésű 
gyermekek fejlődési lehetőségeinek kitágí- 
tásához járultak hozzá (Mesterházi, 1998). 
Ilyen terápia a tanulási és magatartási zava- 
rok kognitív terápiája, amelyet Zsoldos Már- 
ta dolgozott ki, vagy a beszédészlelési és be- 
szédmegértési folyamatok terápiája, amely 
dr. Gósy Mária nevéhez fűződik. Vannak to- 
vábbá dadogók komplex kezelésére irányuló 
terápiák és művészeti terápiák is. A bábte- 
rápia a játékterápia egyik fajtája. A különle- 
gességét a speciális eszközhasználat adja. A 
bábterápiában a játék eszköze a báb. A báb 
teszi lehetővé játék közben, hogy a gyermek 
azonosulhasson a bábuval. Ez az azonosulás 
a bábjáték intenzív hatásának magyarázata. 

A gyermek kezében a bábuval, saját lelki 
tartalmát vetíti ki a külvilágba anélkül, hogy 
ezt észrevenné. Ha a gyermek játékának tar- 
talmát megfigyeljük, megtudjuk, mi az, ami a 

külső és belső történésekből foglalkoztatja, 
mi az, aminek a hatása alatt áll. 

A bábjáték eredete egészen az ókorig nyú- 
lik vissza, Indiában, Kínában, Japánban igen 
régóta ismerik. Gyakorlatilag a világ minden 
táján megjelent, ahol az emberek közösség- 
ben éltek. Egyes népeknél a rituális dráma- 
játékban, a misztériumjátékban az istene- 
ket, szellemeket jelenítették meg bábokkal, 
majd komikus darabok főszereplőivé váltak. 
Régi magyar népszokásokban, mint például 
a betlehemezés, busójárás, tetten érhető. A 
régi magyar nyelvben az alak szó jelentette a 
bábot, ebből ered , alakoskodás" szavunk is. 

Mivel a bábokat emberek mozgatják, a 
játék kicsit valóságos, kicsit mese is. Ez a 
kétféle, egymással összekapcsolódó, egy- 
másba átjárhatóságot adó színtér, hatalmas 
lehetőség a gyermeki lélek gyógyításában. A 
gyermek találkozhat jó és rossz érzéseivel és 
gondolataival egyaránt, amibe minden bele- 
fér, ami gyógyító hatással bír. 

A bábjáték pedagógiai alkalmazásának 
lehetőségeit és előnyeit a XX. század elején 
terjedő új pedagógiai irányzatok, a reform- 
pedagógiai elméletek fedezték fel. Mára már 
természetessé vált a bábozás alkalmazása a 
gyerekek személyiségfejlesztésében, mivel a 
bábjáték olyan szereplési forma, amelyben a 
pozitív hatások dominálnak. 

Annak is fontos jelentősége van, hogy bá- 
bozáskor testi mivoltában senki sem jelenik 
meg, el lehet bújni a báb karaktere mögé, így 
nem saját személyisége van jelen, hanem az, 
amit a gyerek a bábra kivetít. Így bábjáték 
során a gátlásosabb gyerek is könnyebben 
szerepel, sikerélményhez jut. 

A bábszínházban a gyermek játszva tanul, 
bizonytalan érzései egy bábfigura szerepé- 
be helyezkedve jogossá és kiélhetőkké vál- 
nak, ajó élesen elkülönül a rossztól, a kaoti- 
kus világ dolgai és maga a gyermek is végül 
a helyére kerül. 

A bábjáték személyiségformáló hatással 
bír, hiszen alkalmas a gyermek személyi- 
ségének fejlesztésére. A gyermek számára 
elsősorban játék, ezért örömet jelent, játé- 

kos módon sajátít el ismereteket, teremt 
kapcsolatot a világgal, élményeit játékosan 
dolgozza fel. 

A bábjáték elsősorban esztétikai hatással 
bír, így alkalmas a vizuális nevelésre is. A 
mozgatási lehetőség cselekvésre készteti a 
gyereket, motiválja a gyerek megismerő te- 
vékenységét. Figyelmét tartósan fenn tudja 
tartani, ezáltal, értelmi képességeit, kon- 
centrálóképességét fejleszti, így a fejlesztő 
pedagógiának is eszköze lehet. Amikor a 
gyerek önfeledten játszik a bábbal, észre- 
vétlenül rendezi a külvilágból szerzett isme- 
retanyagát, a bábozással elfojtott vágyakat, 
indulatokat él ki, beszéde színesedik. Ha 
csoportban játszik, megfigyelhető játék köz- 
ben szociális képessége, érzékenysége, illet- 
ve a rejtett agresszió, gátoltság, félénkség. A 
gyermek a bábu mögé bújva a bábuval azono- 
sult énjét mutatja meg. 

A bábozás varázsa abban rejlik, hogy szo- 
katlan mértben és minőségben jelenik meg 
a valóságos világ. A bábjátéknak különösen 
erős a nevelő hatása, mert erős az ábrázoló 
ereje. A bábjáték eszköz a játék-diagnoszti- 
kában, a beszédterápia és a gyógypedagógia 
területénis. 

A bábjáték hatásos, mert megfelel a gyer- 
mek vizuális beállítottságának, dramatikus, 
mert megfelel a gyermeki léleknek, jelké- 
pessége megfelel a gyermeki gondolkodás- 
módnak. Mozgásra épül a cselekménye, a 
mozgásos élmény örömet jelent a gyerek- 
nek. Csodálatos és varázslatos, mert a bábu 
megelevenedik, ezáltal a csoda újból átélhe- 
tő valóság lesz és mindez a gyerek előtt tör- 
ténik, aki még akkor is élvezi, ha ő mozgatja 
a bábut. A bábjáték biztosítja az érzelmek 
kivetítését, lereagálását, elfojtott vágyakat, 
indulatokat, érzelmeket lehet kélni, félelme- 
ket feloldja. 

Bábozás esetén a mozgás és a beszéd egy- 
bekapcsolásából alakul ki a játék, ez fejlesztő 
hatással van a gyermek szem-és kézkoordi- 
nációjának összerendeződésére, a beszéd- 
készség fejlődésére. 

A bábozás önállóságot kíván a gyerektől, 
önbizalmat ad. A báb élőként hat, ezáltal 


fejleszti a gyermek akarati életét, fantázia- 
világát, jellemformáló eszköz. Különleges 
szerepe van a fogyatékos gyermekek álla- 
potának felmérésében és terápiájukban. Az 
értelmi fogyatékos gyermek bábozása által 
képet kaphatunk az általános mozgásfejlett- 
ségéről, beszéd- és cselekvésbátorságáról, 
viselkedéséről, és fantáziájának minőségi 
fokáról. Tehát az egész gyermek értelmi, ér- 
zelmi, akarati életéről, tudatalatti állapotá- 
ról, hiszen a gyermek önkéntelenül kivetíti 
szorongásait, problémáit. 

A pedagógiának is hasznos eszköze, hiszen 
segíti a közösségbe illeszkedés kialakítását, 
érzelmi defektusok, kiegyensúlyozásában, 
családtraumák feloldására is alkalmazható. 
Segít az ingerszegény környezetben élő gye- 
rekek képzeletvilágát gazdagítani. 

A bábozásnaklélekgyógyító ereje van, mert 
minden közeledést elutasító gyerek a bábu- 
val megközelíthető lesz, a gátlásos, szorongó 
gyermek a bábuval szívesen játszik. Cso- 
portban megfigyelhető a közösségi maga- 
tartása, együttműködési készsége, szociális 
magatartása. (dr. Horváthné, 2003) 

A bábterápia hasznos az agresszió mérté- 
kének megállapítására, oldására, frusztráció 
csökkentésére, fiziológiás félelem oldására, 
(szeparációs félelem), a magányos gyermek 
érzelmi támogatására. 

A bábjáték olyan művészeti ág, amely ős- 
idők óta jelen van, minden korban, minden 
kultúrában jelentős szerepe volt, van és lesz. 
Megjelenik színházi előadások keretében, 
oktatási és gyermekintézményekben, csa- 
ládban. Gyerekek és felnőttek egyaránt mű- 
velik. Komplex, fejlesztő hatása van, ezért 
művészeti, diagnosztikai, terápiás célból 
egyaránt alkalmazzák. 

A gyerekek pszichés problémáinak meg- 
oldásában az egyik leghatásosabb eszköz. 
A bábjáték lélektana és képességfejlesztő 
hatása 


A BÁBJÁTÉK 
LÉLEKTANA 


A bábjátékot azért lehet oktatási és neve- 
lési eszköznek is használni, mert van egy 
különleges tulajdonsága: érdekes. Az érde- 
kességből, érdeklődésből fakad a tudásvágy. 
Minden oktatási és nevelési folyamat az 
érdeklődés felkeltésével kezdődik, és ez biz- 
tosítja a spontán figyelmet. A figyelem aka- 
ratlagos irányítása nehéz feladat, hosszas 
begyakorlás és tanulás után lehet hatéko- 
nyan működtetni. Az irányított és spontán 
figyelem között különbség van: az irányított 
figyelemnél hamarabb következik be a kifá- 
radás, a mneumonikus nyomok (ami az em- 
lékezés alapja) gyengébbek. Ha hosszú ideig 
irányított figyelemre kényszerítjük a gyere- 
ket, unalom, fáradság majd mozgásos nyug- 
talanság lép fel. Itt meg kell jegyeznem azt 
is, hogy noha egy bábelőadás spontán figye- 
lemre alapoz, ezt nagyon sok tényező befo- 
lyásolja. Végeztek kutatásokat, amelyeknek 
az eredményei nagyon eltérőek: van, ahol 6 
éves kor alatt 15 percig tudnak a gyerekek a 
bábelőadásra figyelni, máshol 30 percig. Egy 
jó előadás feszítéssel-lazítással igyekszik 
megfelelni a figyelem természetének. A báb- 
darabnál a képszerűség fokozódásával azaz 
időtartam is megnövekszik, amit a gyerek 
figyelemmel követni tud. A beszéd mennyi- 
ségi fokozódásával csökken, az erős zenei és 
fényhatások következtében ismét megnő a 
figyelem ideje. 

Az érzelmi zavarokkal küzdő gyerek nem 
tud tartósan figyelni, a spontán figyelemfel- 
keltés is nehezebb és rövidebb ideig érhető 
el. A figyelemhiány következtében nem tud 
elsajátítani, emlékezetbe vésni új ismerete- 
ket és értelmi fejlődése elakad. 

A gyerek érzelmi problémái, konfliktusai 
kötetlen, rögtönzött bábozás során kivetítőd- 
nek. A projekció a léleknek azt a képességét 
jelenti, hogy a saját magában lévő tulajdonsá- 
gok, indulatok, vágyak egy részét másvalaki- 
belátja és más valakinek tulajdonítja. 

A bábozás során elfojtásokat, vágyakat, 
indulatokat lehet kiélni, erősnek, hatalmas- 
nak, hősnek lenni. A báb a, varázslatos" lény, 
a nem élő és mégis megelevenedő, amivel a 
játékos azonosul, adja a rejtőzési és átala- 
kulási lehetőséget. Büntetni és jutalmazni 
lehet úgy, hogy a valóságban nincsenek kö- 
vetkezményei. A negatív után pozitív indíté- 
kokat és problémamegoldási lehetőségeket 
nyújthatunk a gyereknek. 

A gyerek spontán, rögtönzött bábozás so- 
rán olyasmit játszik el ami őt foglalkoztatja, 
érdekli. Ez nagyon fontos jelzés arról, hogy 
minek a hatása alatt áll. Ha megfigyeljük a 
gyermek játékának tartalmát és formáját, 
jobban megértjük mind a felnőttekkel, mind 
a gyerekekkel szemben kialakult magatar- 
tását. Ez különösen a , problémás" gyerekek 
esetében jó támpont, hiszen a megsegítés 
csak a zavar okának ismeretében lehetséges. 
A bábozás formai részéből meg tudjuk ítélni 
a gyerek mozgásfejlettségét, találékonysá- 
gát, megfigyelőképességét, alkalmazkodó- 
képességét, beszédfejlődésének fokát és ní- 
vóját. Ha csoportban játszik szociabilitása 
nyilvánul meg. Felszínre kerül a rejtett ag- 
resszió, hatalmaskodás, szeszélyesség, vala- 
mint a gátoltság, félénkség és abohóckodás. 

Nagyon pozitív lélektani hatása lehet egy 
bábszínházi szerveződésnek, ahol a gyere- 
kek töltik be a különböző feladatköröket. 
Érzelmi támasz az elmagányosodott, sehova 
nem tartozó gyerek számára, az ügyetlen, le- 
nézett számára. Itt mindenki megtapasztal- 
hatja, hogy ő is jó valamiben: van aki , csak,, 
varrni tud - ő készítheti a bábot, van aki szé- 
pen énekel - ő énekeli a dalbetéteket stb. A 
gyerekek atársulatban kiélési lehetőséget és 
életcélt kapnak. Az által, hogy előnyös cso- 
port-szituációt teremt a bábjáték alkalmas a 
közösségi nevelésre is. (Polcz, 1999) 

A bábjáték hatása különböző képességte- 
rületek fejlesztésének tükrében. 

Az emberi történelem kezdetétől létezik 
a báb és a bábjáték, függetlenül attól, hogy 
mely részén a világnak éltek emberek. A 
legrégebbi nyomokat Kínában és Indiában 
találjuk i.e. 11. században. A megjelenési 

formái különbözőek. Találkozhatunk vele 
temetési rítusokban, mágikus rontásokban, 
jóslásban, jövendőlátásban. A vallási cere- 
móniák gyakori résztvevője volt. A misztéri- 
um-játékok elengedhetetlen kellékévé vált. 
Végül pedig a profán színház eszközévé lett. 

A bábjáték alkotó emberi tevékenység, 
amellyel a magunk hasonlatosságára for- 
mált élettelen tárgynak megmozgatás és 
cselekedtetés által életillúziót adunk, ezzel 
fejezve ki saját magunk, ill. a külvilág viszo- 
nyát, valamint annak birtokbavételére vo- 
natkozó vágyunkat. 

A bábjáték közege lehet komplex művé- 
szeti, színházi produkció vagy alkalmazott 
bábjáték (reklám, pedagógia, múzeum, diag- 
nózis és terápia) célja szerint alkotás, szín- 
házi produkció vagy vágyteljesítő, animáló, 
improvizáló tevékenység. 

Műfaji sajátosságnál fogva pedagógia, pszi- 
chológiai szempontból jellemző rá, hogy egy 
olyan tevékenység, cselekvés, amely mű- 
vészi erővel dolgozik (intuíció, kreativitás, 
tehetség). Képző- és iparművészeti alkotás, 
amennyiben a szín, a forma, tér és kompozí- 
ció törvényszerűségei szerint holt anyagból 
hoz létre élőként mozgathatót ó: bábút - 
mindez esztétikum. 

A báb fajtája szerint lehet marionett, pálcás 
bábu, botbábu, kesztyűbáb, síkbáb, maszkos 
báb, ujjbáb. Tárgyat használ, ahol a választás 
különleges, amennyiben asszociációra épül. 

Képszerű, mert a darab maga a dráma, 
dramatikus elemekkel átszőtt cselekmény- 
együttes. Jelen van benne a zene, a moz- 
gatásba táncos elemek szövődhetnek, a 
mozdulatok azonos gyökerűek a balett, a 
táncművészet gesztuselemeivel, , beszédes 
mozdulatok". 

Mindent átszövő stilizáltság jellemzi, mert 
jelképes elemekkel dolgozik. Az identifiká- 
ció széles skáláját rejti; már az alkotás alatt 
is projekciós felület, hiszen a gyermek saját 
elképzelése alapján készít bábot, valamint 
emberábrázolás akkor is, ha állatfigura ké- 
szül. Feloldja a gátlásokat, hiszen a paraván 
rejtettséget ad, takarást nyújt; ,engem meg- 
hallgatnak" élménye. 


A gyógypedagógiában egyrészt mint fej- 
lesztő módszer, eszköz, másrészt mint te- 
rápiás eljárás kap helyet az alkalmazott 
bábjáték. A gyermek játékát animáló tevé- 
kenységét, improvizáló vágyát szem előtt 
tartva megállapítható, hogy a bábjáték, a fő 
képességterületek mindegyikén fejlesztési 
lehetőséget nyújt. 

Bábjátékkal elérhetjük a szociális képessé- 
gek fejlődését. 

Gresham és Elliott (1993) a szociális kész- 
ségek alapvető jellemzőit a következőkép- 
pen határozták meg: 

) a szociális készségeket tanulás (megfigye- 
lés, modellkövetés, ismétlés és megerősí- 
tés)útján sajátítjuk el 

) a szociális készségek speciális verbális és 
nem verbális viselkedési formákat tartal- 
maznak 

) a szociális készségek lehetővé teszik a 
hatékony és megfelelő viselkedést, illetve 
reakciót mások viselkedésére 

) a szociális készségek szituációfüggőek, s 
hatással vannak rájuk a körülményekből 
fakadó elvárások és követelmények 


A szociális viselkedés eredményessége, ha- 
tékonysága nagymértékben függ a szociális 
készségek készletének gazdagságától, struk- 
turáltságától és flexibilitásától. A kommuni- 
katív szabályrendszerek megfelelő ismerete 
szükségez ahhoz, hogy valaki hatékony le- 
hessen emberi kapcsolataiban. 

A társas kapcsolatokban kipróbáló önta- 
pasztalás, önfejlődés lehetősége olyan kö- 
zegben adott, ahol a gyermek önmaga rájö- 
het arra, mire képes. A társas kapcsolatok 
működtetésére, az öntapasztalásra kiváló 
terep a bábjáték, bábkészítés. Az önfejlődés, 
énkép alakulása az önismeret, testi jellemző, 
arckarakterek, mimika, gesztusok megisme- 
rése és alkalmazása által a bábkészítésen és 
mozgatáson keresztül valósul meg. A konf- 
liktusok elemzésének képessége, a tanulási 
önszabályozási képesség a szociális képes- 
ségek alá tartoznak. A drámai konfliktuso- 
kon, a különböző bábtechnikák tanulásán 
keresztül fejleszthetők. A szerepészlelés, 


személyközi viszonyok élményének képes- 
sége is a játéktevékenységben fejlődik. 

A kommunikatív szabályrendszer részét 
képezi a metakommunikatív jelzések isme- 
rete is, Így a szemkontaktus, a testtartás, a 
szociális távolság, a mimika, a beszédtónus 
stb. megfelelő alkalmazása és értelmezése. 
A szociális készséget - fejlesztő programok 
a következő módszereket alkalmazzák a leg- 
gyakrabban: modellnyújtás, problémameg- 
oldás, megerősítés, szerepjáték, történetek 
megbeszélése. 

A motoros képességeket is fejleszti, hiszen 
a bábkészítés a különböző bábtechnikáktól 
függően más-más szintű tudást igényel. A 
manipulatív absztrakciót, a finommotorika 
finomodását mind a báb előállítása, mind 
pedig megmozgatása fejleszti. 

A bábjáték során a kognitív képességek 
fejlesztését is elérhetjük. A tanulásban aka- 
dályozott gyermekek a kognitív képességek 
fejlődésében különböző mértékű elmaradást 
mutatnak. A fejlődést elősegíthető rendsze- 
res fejlesztés útján. Mivel a különböző ké- 
pességek nevelése a valóságban soha nem 
különíthető el egymástól, csupán más-más 
képesség nevelésére kerül a hangsúly, de az 
egyidejűleg valamennyi képességre hatást 
gyakorol. A bábu az érzelmeken kívül az ér- 
telemreis hat. Az észlelés, képzelet, figyelem, 
emlékezet, analízis - szintézis, absztrahálás, 
összefüggés-felfogás, általánosítás, követ- 
keztetés stb. műveletek és képességek fejlő- 
dése a bábkészítés és játék során elvárható. 

A kommunikációs képességek fejleszté- 
sében mind a nyelvi, mind a nem nyelvi 
kommunikáció szerepet kap. A szociális kö- 
zegnek megfelelő, a szerephez illőkommuni- 
káció nyelvi formáinak tanulása és haszná- 
lata indirekt módon épül be ajátszó gyermek 
személyiségébe. A nem nyelvi elemek közül 
a stilizált, pontos gesztusok szerepe óriási, 
a színek, anyagok használata üzenetértékű, 
jelentést hordozó. A mimika szerepe mó- 
dosult, mivel a karakternek megfelelő egy 
jellegzetes, többnyire statikus állapotot kell 
megjeleníteni. Ezen üzenet közvetítésével, 

ill. befogadásával a non verbális kommuni- 
kációs képesség fejlődik. 

Az orientációs képesség is fejlődik, hiszen 
a drámában, a színpadi produkcióban, de 
a vágyteljesítő nem produkciónak szánt 
jelenetben is mind a téri, mind az időbe- 
li tájékozódás szerepet kap. Az időélmény 
megtapasztalását elősegítik a ciklikusan 
visszatérő események. A cselekvések gyor- 
sasága és lassúsága, valamint az események 
kezdete és vége szépen megmutatható, nyo- 
mon követhető egy bábjáték során. Az idő- 
érzék, az időfolyamat ragadja meg a sorren- 
diségben, az okok felkutatásában, a hatások 
vizsgálatában, a jövőre vonatkozó tervek, 
elképzelések kialakításában. Segíthet az ok- 
okozati összefüggések felismerésében. 

Vizuális képesség: A színpadi bábjáték tör- 
ténetében volt egy korszak, amikor a vizuá- 
lis, a képzőművészeti alkotás állt a közép- 
pontban, háttérbe szorítva ezzel más fontos 
szempontokatis. A vizuális megjelenés tehát 
elemi része a bábnak. A vizuális képességek 
fejlesztése során is egy bizonyos korosztály, 
egy bizonyos szükséglet és képességszint 
esetén a bábozás felváltja a festést. (Mester- 
házi, 1998) 


TERÜLJ-TERÜLJ 
ASZTALKÁM! 


A gyermek sajátos nyelve a játék. A játék 
tudományos meghatározása szerint a leg- 
bonyolultabb, a legsokoldalúbb sajátos cse- 
lekvési, illetve tevékenységi forma, amely az 
életkorral fejlődik és differenciálódik. 

A környezet a kisgyerekhez viszonyítva 
aránytalanul, megismerhetetlenül bonyolult 
és nagy. A dolgok kicsinyített mása veszély- 
telenebbé teszi és megszelídíti a világot. A 
birtokbavétel, a megismerés manipuláción, 
utánzásos ismétlődő játékon, tanuláson ke- 
resztül történik- minden tapasztalatszerzés 
tanulás. 

Ki szeretném emelni a játék egyik sajá- 
tosságát, ami nem más, mint az örömforrás. 
A funkcióöröm, a ritmus kellemessége, az 
ismétlés biztonsága, a veszély legyőzése, az 
együttesség öröme, a vágymegjelenítés (a 
gyerek által óhajtott szituáció megterem- 
tése) valamint a kellemetlen, konfliktusos 
érzéstől való szabadulás- mind megtörtén- 
het a bábjáték során. 

Piaget szerint a gyermek gondolkodásá- 
ra jellemző a fogalmi intelligencia megje- 
lenése előtt, hogy szukcesszív percepciók 
sorozata, lassított  film"-hez hasonlóan 
egymás mellé illeszkedő képekből áll. Az 
egyes képek közötti kapcsolat mindig szuk- 
cesszív marad- ezért a kisgyerek alapve- 
tően vizuális beállítottságú. A bábjáték 
képszerű, ez különösen indokolja a hasz- 
nosságát, használhatóságát a tanulásban 
akadályozott gyermekeknél. 

Nemcsak a tárgyak nőnek a gyermek fölé, 
hanem a történések és érzelmek, a saját im- 
pulzusai kiélésének akadályai, a kötődések 
és a környezet tagjainak magatartása is. A 
nehezen feldolgozható élménytől, az erő- 
sebb izgalomtól úgy próbál megszabadulni, 
hogy az adott helyzetet cselekvően megis- 
métli, azaz eljátssza. Elsősorban a cselek- 
vés a gyerek eszköze és ezután a gondolko- 
dás és verbalitás. 

Az iskolai gyakorlatban kevés a cseleked- 
tetés, sok a szóbeliség. Az igazán megmara- 


, Ileszd a cselekvést a szóhoz, a szót a cse- 
lekvéshez!7"—- mondotta Shakespeare. 
Legyen a szavaknak súlya és teremtő ereje! 
Legyen atetteinknek csodát tevő hatalma! 


dó ismeretek élményekhez és cselekvések- 
hez köthetők. 

Kellene egy olyan eszköz, amely megmu- 
tatja, hogy lehetséges ez, és motivál a továb- 
biakban. 

A nehezen tanuló gyerekek nevelésének, 
képességeik fejlesztésének egyik előfeltétele 


a motiváltság állapotának, a tanulási kedvnek 
a felkeltése, megerősítése. A pedagógusok és 
atanulás-lélektani vizsgálatokra hivatkozva a 
tanulási nehézségek, a tanulási akadályozott- 
ság tünetei, illetve okai között kiemelkedő 
jelentőségű az alacsony szintű vagy nagyon 
nehezen kialakítható tanulási motiváció. 

Ha elhinnék azt, hogy tetteiknek teremtő 
hatalma van, értelmet kapna az, hogy , meg- 
éri" megtanulni egy verset vagy tudni, hogy 
milyen egy erdő. Meglehet mutatni azt, hogy 
egy versikének varázsereje van, és hogy az 
imént drótokból összehajlított fa mögül egy- 
szer csak elősompolyog a róka. 

Hogyan? Hát a , Népek meséi"-ből tudjuk 
már, hogy a vietnámiaknak van csodatevő 
csirkelábuk ami mindent arannyá változtat, 
még Arabella gyűrűjéről is hallottunk már, 
amit ha elfordítanak bármi megtörténhet. 

Denekünkis van, úgy biz a, Terülj-terülj asz- 
talkánk" amire odavarázsolhatunk bármit! 

A Terülj-terülj asztalka egy olyan hely ahol 
mindenért meg kell dolgozni, semmi sem 
magától szép és jó, semmi sem magától mű- 
ködik rendben. A gyerek- a csoport- a hős 
épp azért jár be egy utat, hogy széppé, jóvá, 
működővé tegye maga körül mindazt, ami 
rút, rossz vagy működésképtelen. 

Elő tehát a kreativitást! -Te mondd el, hogy 
melyik mese legyen a , terítéken"! -Kik sze- 
repelnek benne? -Hol történik? -Hogy néz 
ki? -Vágjuk ki! -Így! - Varrjuk meg! -Így! Ra- 
gasszuk fel!- Így! 
Mozgasd meg! - 
Így! 

Kezdjen fejlődni 
a kreativitás: gyűl- 
jön össze a tárgyi 
tudás, az önisme- 
ret, a motiváció és 
a megelőző alko- 
tási tapasztalatok szerint máris te alakítod a 
világot! Már átélt élmények, képzetek mobi- 
lizálódnak és egy asszimilációs, illetve akko- 
modációs folyamatot indítanak el, amelyek 
növelik az élményt. Következő alkalmakkor 
megtalálhatjuk a kincset, a várva várt va- 
rázsszót: -Én ezt már tudom!" 


Feltételezem azt, hogy a fejlődési elma- 
radások, viselkedési rendellenességek te- 
rápiájában, illetve a tanulásban akadályo- 
zott gyerekek fejlesztésében hatékonyan 
alkalmazható a bábjáték, hiszen a közös 
megvalósításához szükséges művészeti te- 
vékenységek elősegítik a zavart előidéző 
okok ellensúlyozását, a következmények 
enyhítését, a fejlődés lehetőségeinek kitá- 
gulását. Ennek tükrében hoztam létre ezt a 
bábasztalt, melynek univerzalitása komplex 
mesés-bábos foglalkozásokat tesz lehetővé. 

Az asztalon egyszer csak kinyílik a világ. 
Megjeleníthető az évszakok körforgása és 
előjönnek az állatok. Különösen motiváló 
lenne akkor, ha egy-egy történetet közös al- 
kotó munka eredményeként tudnánk meg- 
jeleníteni. Például egy bizonyos évszakhoz 
fűződő ismereteinket megbeszéljük, ösz- 
szegyűjtjük a , szereplőket", elkészítjük az 
ujjbábokat és mondókákkal, dalokkal elő- 
csalogatjuk őket a bábasztalra. 

Például: 

Nyáron katicabogár bóklászik a réten. 

Ősszel a süni gyűjtöget a száraz levelek között. 
Télen mackó brummog a barlangnál. 
Tavasszal a rigók ébresztik a természetet 


A DIFER PROGRAMCSOMAG 
(BIZALOMJÁTEK BÁBOS 
MEGJELENÍTÉSE) 

Kisbence titka - Varga Katalin 


! Van nekem egy csuda-titkom. 
Csuda jó! 
Megsúgom... 
De elne mond! Az nem való! 
Ha nagy leszek, nem járok én autón, 
se vonaton, se buszon, se gőzhajón. 
Lesz egy kertem, 
kertemben egy szerkezet, 
ha utazom, abba titkon felmegyek. 
j Megnyomom a titkos gombot, 
s hoppla hó! 
Mint a nyíl, úgy kiröppen az űrhajó! 
Lehagyja a repülőt, a verebet 
a Holdnális magasabbra elvezet. 
Befogom az árva Göncölszekeret, 
állt magába eddig éppen eleget. 
Kocsikázni vigye hát az óvodát, 
minden éjjel a széles Tejúton át. 
Visszafelé a Holdra is felszököm, 
s azt a fényes, kis csücskét ott letöröm. 
Itthon anyám zsebébe majd beteszem, 
hadd legyen egy pici holdja idelenn. 


Tehát valami titokról van szó... féltve őr- 
zött, betakargatott érzésről, amit nem min- 
denki tudhat meg. Aki viszont belelát annak 
meg kell őriznie azt az érzést, fényt amivel 
ezt a bizalmat elnyerte. 

Én ezt a verset árnyjátékkal képzelem 
megjeleníteni. Az árnyjátékban a sötétség 
egy kicsit betakar, csak a nézőket fogadja be, 
aki nincs ott nem tudhatja meg, nem élheti 
át azt az élményt. Szerintem az árnyjáték al- 
kalmas arra, hogy eláruljon egy titkot. 

Szeretném megjeleníteni a képzelet sza- 
badságát és a szeretet fényét. 

KIVITELEZÉS 
Ezt az árnyjátékot egy írásvetítőre ráhe- 5. Lehagyja a repülőt, a verebet (egy drót 
lyezett, előre kivágott fóliákkal szeretném végére ráerősítve átröppen a színen egy 


eljátszani. veréb) a Holdnál is magasabbra elvezet. 
A verset lassan szavalva változtatom a ké- 
peket a következő módon: 6. Befogom az árva Göncölszekeret, (fentről 


becsúsztatom a kék fóliát az előre 
belevágott csillagképpel) állt magába 
eddig éppen eleget, kocsikázni vigye hát 


1. Vannekem egy csuda-titkom. 
Csuda jó! 


Megsúgom. De el ne mond! Az nem való! 
(kezeimmel lesötétítem a vásznat, majd 


az óvodát, minden éjjel a széles Tejúton 
át.(homokot szórok a Göncölszekér alá) 


fokozatosan, sejtelmesen kivilágosodik 

akép) 7. (Teljes színváltás- áthúzom a jobb oldali 
keretet, amelyhez már hozzá van illeszt- 
ve a kék háttér a Holddal) Visszafelé a 
Holdra is felszököm, (az űrhajó a Holdra 
repül) s azt a fényes, kis csücskét ott le- 
töröm (rácsúsztatok még egy kék fóliát) 


2. Ha nagy leszek, nem járok én autón, se 
vonaton, se buszon, se gőzhajón. (elhú- 
zom a járműveket a kép alján) 


3. Lesz egy kertem, (alulról felnő a fű ker- 
temben egy szerkezet, (alulról felhelye- 8. Itthon anyám zsebébe majd beteszem, 
zem az űrhajót még összehajtott állapot- (az űrhajó leszáll) hadd legyen egy pici 
ban) ha utazom, abba titkon felmegyek. Holdja idelenn!(lehúzom az ablakról a 
takarópapírt és kivilágosodik az ablak) 


4. Megnyomom a titkos gombot, s hoppla 
hó! (felnyitom az űrhajó lehajtott ré- 
szét, ahol kivilágosodik a gomb) 

Mint a nyíl, úgy kiröppen az űrhajó. 
(az űrhajót a tartódrót segítségével 
mozgatni kezdem) 

, Egyéni életünknek a legfontosabb 
feladata és értelme, hogy a belső 
tapasztalatot és lelkünk üzenetét 
a külső valóságban életre keltsük. 
Ez a teremtő készség." 


(Emmanuel Müller) 


SOMOGYI BRIGITTA 


MŰVÉSZET- 
TERÁPIAs 
BÁBTERÁPIA 


(12-16 ÉVES GYEREKEK KÖZÖSSÉGTEREMTŐ ÉS 
SZEMÉLYISÉGFEJLESZTŐ TERÁPIÁJA BÁBOS 
ESZKÖZÖKKEL] 


Művészetterápiáról a XX. század elejétől 
beszélünk. Évek alatt a fejlődés két irány- 
ba ment. Az egyik a művészetterápia (art 
terapy), a másik a művészet pszichoterá- 
pia (art psychoterapy). Az elsőnél az alko- 
tó folyamat az elsődleges, alapja az alkotás 
öngyógyító hatása, míg a másodiknál a mű- 
alkotás szimbolikája a páciens-terapeuta 
kapcsolatban nyeri el értelmét, és megjele- 
nik az áttétel, valamint a viszont áttétel. 

A művészetterápia során pszichés gyógy- 
ulás történik. Ebben a korrekciós munká- 
ban a terapeuta, mint katalizátor van jelen, 
felkínálja és segíti az alkotást, az alkotó fo- 
lyamatot, emellett segít megélni a katarzis 
élményt, melyet az alkotófolyamat magában 
hordoz. A művészetterápia segítheti a meg- 
értés alapvető funkcióit, a kifejezést, és a 
kommunikációt, emellett erősíti az én-funk- 
ciót. A művészetek a legbensőnkre hatnak, 
középpontjukban a nonverbális kommuni- 
káció áll. A terápia során a kreativitás, az al- 
kotó folyamat felszabadító, ami által segíti a 
változásokat és az önismeretet. 

Farkas Vera szerint az alábbi esetekben tud 
segítséget nyújtani a művészetterápia: 


) az életben bekövetkezett válság és trau- 
matikus élmények, 

) a családi életben történt változások, 

), amindennapi élet által hozott traumati- 
kus élmények 


Az alkotásban a teljes személyiség részt 
vesz, ezért az elkészült művek több informá- 
ciót hordoznak, mint amit tudatosan közölni 
szeretnénk. Tekintettel arra, hogy a szóbeli 
közlés könnyen manipulálható, a nonver- 
bális közlések nehezebben kontrollálhatók, 
a művészet eszközeivel történő közlés segít 
csökkenteni a kliens ellenállását. A terápia 
során az alkotás, és annak elkészülése vál- 
tozásokat, indít el, ezáltal fejlődést generál. 
Jung szerint , a pszichogén neurózisok terü- 
letén minden disszociáció olyanfajta ellen- 
téteken alapul, ami csak egy szimbólumon 
keresztül egyeztethető össze". A művészet- 
terápia az "itt és most"- ban zajlik, a páciens 
a terápia során abban dolgozik. Az alkotás 
eredménye, az alkotás egy kézzel fogható 
objekt, melyben a belső tartalmak vetülnek 
ki. Ez segíti, hogy az alkotó eltávolodjon ér- 
zéseitől, azokat felismerje. 

A KÉPZŐMŰVÉSZETI TERÁPIA 
SZAKASZAI: 


, anamnézis felvétele, a csoport résztvevői- 
nek megismerése 

) terápiás szerződés kötése, csoportszerző- 
dés kötése 

) bevezető szakasz 

, fő szakasz 

) ellenállás szakasza 

) áttétel szakasza 

) re-integráció 

, leválás a terapeutáról, a csoport lezárása 


A képzőművészeti terápiát az alkotáson 
keresztüli önkifejezés különbözteti meg a 
többi terápiás formától. A képzőművészet 
eszközeit használó terapeutának ismerni 
kell az általa használt anyagokat és eszközö- 
ket. Ez nem azt jelenti, hogy művésznek vagy 
szakértőnek kell lennie, de rendelkezzen 
annyi tapasztalattal, hogy technikai kérdé- 
sekben tudjon segíteni a klienseknek. A se- 
gítésnél törekedni kell az egyensúlyra, hogy 
ne folyjon bele az alkotásba, csak facilitátor 
legyen. Emellett a terápia során használa- 
tos anyagoknak és eszközöknek többnyire 
mindenki által könnyen használhatónak, jól 
kezelhetőnek, jó minőségűnek és jó állapo- 
túnak kell lennie. 

A megfelelő technikai feltételek mellett 
lényeges a terápiák helyszíne is. A helyszín- 
nek igazodnia kell a kliensek életkorához, 
emellett megfelelő nagyságúnak, jól felsze- 
reltnek, barátságosnak kell lennie, illetve az 
alkotáshoz megfelelő elrendezés és fényvi- 
szonyok is szükségesek. Az elrendezésnél, 
amennyiben nem csoportos munkáról van 
szó, meg kell adni a lehetőséget az alkotás 
idejére szóló félrevonulásra is. Mindezek 
mellett az egyik legfontosabb tényező a te- 
rápiás hely kiválasztásakor, hogy zavartala- 
nul lehessen ott dolgozni. A kliens komfort- 
érzetére is figyelni kell, ezért meg kell vele 
ismertetni a helyet, tudnia kell, hogy ott mi 
fog vele történni. Ehhez a hely megismerte- 
tése mellett szükséges, hogy a terápia elején 


tisztázzuk a klienssel, a találkozások gyako- 
riságát, és az időkereteket. 

A művészeti terápiák, akár művészet te- 
rápiáról, akár művészet pszichoterápiáról 
van szó, két részre bonthatók. Az első rész 
maga az alkotás, a második, pedig a reflexió. 
Ez utóbbi legfontosabb része, hogy a kliens- 
ben milyen érzések keletkeztek az alkotó 
folyamat során. Ezeket az érzéseket kell ver- 
bálisan, én-közléssel elmondani. Abban az 
esetben, amikor az alkotás, mint kommuni- 
kációs eszköz van jelen a terápiában, akkor 
a reflexió nagyobb súllyal jelenik meg, mint 
amikor a művészet önmagában a terápia. Az 
alkotásnak és folyamatának verbális feldol- 
gozásakor a terapeutának irányító szerepe 
van, de figyelnie kell: 


, nyitott kérdéseket tegyen fel, hogy ne 
lehessen csak igennel vagy nemmel, illetve 
egy szóval válaszolni 

) a saját projekciók helyett, a kliens asszoci- 
ációira, történeteire kell koncentrálni 

) a reflexió során legyen egyértelmű a 
kliensnek, hogy amikor az alkotásáról 
beszél, akkor az róla szól. 


A BÁBJÁTÉK NN 
SZEMELYISEGFEJLESZTŐ HATÁSA 
Polcz Alaine szerint a bábjáték pedagógiai 
jelentőségét az adja, hogy érdekes. A bábké- 
szítés és abábozás is minden korosztály szá- 
mára érdekes lehet, mert varázslat van ben- 
ne, valami ősi erő. A bábjátékkal közvetlenül 
és játékos formában hathatunk a gyerekek, 
fiatalok és a felnőttek érzelmi életére is. Ez 
igaz mind a passzív befogadóra, mind az al- 
kotás folyamatában aktívan résztvevőre. Az 
érzelmekről nehéz beszélni, van, hogy felis- 
merni sem könnyű. Ezt a gátat át lehet törni 
a bábok segítségével. Az érzelmi megnyilvá- 
nulás a játék során minden következmény 
nélkül megtörténhet. Egy kicsi, beteg gyerek 
lehet erős, aki hősként szembe száll a beteg- 
séggel. A bábjáték során bármi megtörtén- 
het, olyankor varázslat van, amihez nem kell 
más, csak, hogy egy baba, egy báb vagy egy 

tárgy lelket kapjon. A megelevenedett bábu 

csodája nem egy alkalomra szól, ez a játék, 

akármikor, akárhol, előhívható. 

Polcz Alaine a Bábjáték és pszichológia 
című könyvében azt írja, hogy bábjáték azért 
hatásos, mert: 

) Képszerű - s ez megfelel a gyermek vizuá- 
lis beállítottságának. 

), Dramatikus - mint ahogyan az ősi átélési, 
megelevenedési formák is dramatikusak. 
Az álom, az ábrándozás is dramatikus. A 
gyermeki fejlődés aránylag későn ér el a fo- 
galmi absztrakcióig; a dc7amatikus előadás 
viszont sajátosan megfelel a gyermeki 
pszichének. De még reánk, a mai felnőt- 
tekre is a vizuális, dramatikus előadás hat 
a legerősebben, mivel fejlődéslélektanilag 
ősibb jelzőrendszerre támaszkodik. 

) Mozgásra épül a cselekménye - a gyer- 
mekeknél pedig a vitális, a mozgásos 
komponensek nagyon erősek. Tehát a 
mozgásra, mégpedig a saját mozgásával 
rokon mozgásokra jól reagál. A mozgásos 
élmény mámoros örömet jelent. Ter- 
mészetesen ennél többre törekszenek. 

(A mozgásritmussal és magasabb rendű 

mozgásformákkal fejlesztik a gyermek 

mozgáskészségét.) 

) Művészi erejével hat 

) Jelképes - s így a gyermek utalásos, sű- 
rített gondolkodásának éppen a bábjáték 
jelképes, mesei történésmódja felel meg. 

) Csodálatos - az élettelen bábu megeleve- 
nedik, él. Ez a csoda újból és újból átél- 
hető valóság. A varázslat nyílt színen, a 
gyermek előtt történik meg. S ezt a csodát 
még akkoris élvezi, ha ő maga mozgatja a 
bábut. Ilyenkor a gyermek egyszemélyes 
alkotóvarázsló és az életre keltett figura is. 


, AZ érzelmek kivetítését, 
lereagálását biztosítja - 
egy jó bábdarabon keresz- 
tül elfojtásokat, vágyakat, 
indulatokat lehet kiélni; 


erősnek, hatalmasnak, cso- 
dálatosnak, hősnek lehet 
lenni, büntetni és jutalmaz- 
nilehet. S mindezt úgy, hogy 
a valóságban nincsenek kö- 
vetkezményei. A negatív in- 
dulatok levezetődnek, fel- 
oldódás, megtisztulás jön 
létre. Az indulat levezetése 
után pozitív indítékot és 
problémamegoldási lehető- 
ségeket nyújthatunk a gyer- 
mekeknek a bábjátékon ke- 
resztül. 

(Polcz Alaine) 


LÁTOD? EZ VAGYOK ÉN. 
( EGY SAJÁTOS TECHNIKÁJÚ BÁB 
ELKÉSZÍTÉSÉNEK FÁZISAI) 

A tervezésnél legfontosabb, hogy az elké- 
szítésre kiválasztott bábtípus mozgatásának 
lehetőségeivel tisztában legyünk. 

Mit szeretnénk ezzel a bábbal megmutat- 
ni, esetleg eljátszani? Milyen mozgásokra 
képes? 

Az általam kiválasztott bábtípus érzéke- 
nyen mozgatható, a fej kialakítása nem köti 
meg a fantáziát. Mindenki a saját képére, 
világára formálhatja. A színezéssel és az 
anyagok változatos használatával is tovább 
gazdagítható a báb. 

Jól öltöztethető és érzékeny mozdulatokra 
képes (ez a mozgás segíti a mozgatót, alkotót 
az átélésben és a nézőt is segíti a befogadás- 
ban és az elfogadásban) 

A KÉSZÍTÉS FOLYAMATA: 

A tárgyi feltételek meglétéhez nem csak a 
megfelelő helység, de jó minőségű eszközök 
és alapanyagok is szükségesek. 

A báb készítése több lépésben történik. A 
tervezés és a mechanika átgondolása után 
következik a megvalósítás, ami szintén terv 
mentén történik 

A bábkészítés kellékei: 

, hungarocell golyó 

) papírmasé por (víz az oldáshoz) 
, textil 

) kapocs 

) fa pálca (hengeres) 


Eszközök: 

tál 

ecset 

festék (tempera vagy akril) 
ragasztó 

tű 

cérna 


szike sniccer vágóeszköz 


BÁBOS TERÁPIA 


A CSOPORT 

A tervezetben szereplő képzőművészet 
terápiás csoport három napos. Az alkalmak 
9 órától 18 óráig tartanak úgy, hogy a szüne- 
teket a terapeuta a fiatalok igényeihez és a 
munka menetéhez igazítja. 

A csoport programjának alkalmankénti 
bontása: 
) első alkalom: 

) csoportszabályok megbeszélése 

) fej előkészítés 

) test és végtagok elkészítése és összeállítása 
) második alkalom 

) fej elkészítése 

) Összeállítása 
, harmadik alkalom 

báb ruhájának elkészítése 

vfelöltöztetés és végső simítások elvégzése. 

"megbeszélés 


sz 0 OT JB 64020 E 


Lényegesnek tartom, hogy az együtt töltött 
két napbanis jelen legyenek a mindennapos 
rituálék, amik a csoportban kereteket biz- 
tosítanak, és egyben olyan mintákat mutat- 
nak a kamaszoknak, ami az ő életükből sok 
esetben hiányzik. Nagyon fontosnak tartom, 
hogy az együtt töltött időben az egyértelmű, 
és mindenki számára betartható szabályok 
mellett, közös rituálék is legyenek. Ezt a cso- 
porton belül kialakított közös szokások biz- 
tosítják majd. Ilyen például a terápiás alkal- 
mak azonos időben kezdése és befejezése. 
Mind a gyakorlatok elvégzése közben, mind 
a feldolgozás során három, alapvető szem- 
pontot kell mindenkinek figyelembe venni, 
és betartani, ez pedig a "Rogers-i hármas": 

) empátia; 
) feltétel nélküli elfogadás; 
, hitelesség; 

Mind a három viszonyulás megjelenése 
alapfeltétele a bizalmi légkör kialakulásá- 
nak, mégis kiemelném a feltétel nélküli el- 
fogadást. A feltétel nélküli elfogadásra irá- 
nyuló szükséglet minden ösztönnél erősebb. 
Kielégítése során feleslegessé válnak a véde- 
kező mechanizmusok, ezáltal nyílhat meg az 
út a mélyebb rétegek felé. 

Fontos tudni a csoport tagjainak, hogy a 
társuk által elmondottakkal nem kell egyet- 
érteniük, de az elhangzottakat és viselkedé- 
süket nem minősíthetik, a másik érzéseit 
nem kérdőjelezhetik meg. A feltétel nélküli 
elfogadás megtapasztalása hozzásegíti őket 
ahhoz, hogy önmagukat is el tudják fogadni, 
és érezhetik a fejlődésükbe, változásra való 
képességükbe vetett hitet is. A fiataloknak 
törekedniük kell, hogy az egyes szám har- 
madik személyben történő közlés helyett, én 
üzenetekkel kommunikáljanak, felvállalva 
ezzel személyes felelősségüket mondandó- 
jukiránt. 

Ezeket a szabályokat a közös munka elején 
tisztázzuk, majd a csoportszerződésben rög- 
zítjük is. 

A közös munka során a művészetterápia a 
mindennapi alkotási folyamatokban jelenik 

meg, amit a terapeuták által vezetett segítő 
beszélgetés követ. A beszélgetések lényege 
nem az elkészült mű elemzése, hanem az al- 
kotó általi értelmezése. Ilyenkor az én-köz- 
lések mellett fontos a társak visszajelzése is, 
ami tükröt tart a fiatalok elé. A keletkezett 

érzések csoportos feldolgozása közben a 

bizalmi légkörnek, és a feltétel nélküli elfo- 

gadásnak köszönhetően a kamaszok ráéb- 
redhetnek, hogy érzéseikkel, nehézségeikkel 
nincsenek egyedül, azt vállalhatják, és azok- 
kal nem lesznek magukra hagyva. 

A csoportban a terapeuta feladata, hogy: 

1. nyitottan, feltétel nélküli elfogadással 
forduljon a kamaszok felé, ne minősítse 
őket 

2. elfogadja a fiatalok ellenállását 

3. segítsen megfogalmazni a csoport tagjai- 
nak a látens problémát, problémákat 

4. ne problémákat lásson, hanem embereket 

5. segítsen akamaszoknak felismerni, 
megfogalmazni, és kimondani a közös 
munkasorán keletkezett érzéseket 

Az alkotó folyamatoknál az önkifejezés 
előhívása strukturált. A technika kiválasz- 
tása néhol szabadon választható, de amunka 
téma centrikus. 


Az alkotás végén csoport munkához a 
résztvevők körbe ülnek, a bábját mindenki 
magánál tartja. A megbeszélés során a báb, 
mint közvetítő eszköz van jelen. Először az 
alkotók egyesszám első személyben bemu- 
tatják a bábjaikat. A bábok bemutatkozása 
során , mintha" tevékenység zajlik, közös- 
ség nélkül. A csoport ezen szakaszában az 
illúzió és a valóság összekapcsolódik. Ah- 
hoz, hogy a csoport zárásaként beszélni 
tudjunk a belső történésekről, fontos, hogy 
a résztvevők megfigyeljék érzéseiket, kife- 
jezésmódjukat. A bemutatkozó játék során 
a kamaszok az asszimiláció - az új tartal- 
makat a már megszerzett tapasztalatok fé- 
nyében vizsgálom - és az akkomodáció - a 
külső mintákhoz igazítom saját magam - 
megfigyelésével jobban megismerhetik sa- 
ját működésüket, könnyebben meg tudják 


határozni a világban elfoglalt helyüket. A 
helyes én-kép kialakításához az önmegfi- 
gyelés mellet mások megfigyelése is lénye- 
ges, mert ezáltal visszajelzést tudunk adni 
és kapni. Mérei Ferenc szerint: 


,a játék önmagában nem 
gyógyít, de a körülmények, 
a játék által nyújtott hely- 
zetek lehetővé teszik az ér- 
zelmek jelképes átélését, 
a konfliktusok megoldását 
képzeletben, és az indula- 
tok elvezetését szimboli- 
kus cselekvésben" 


Az egyéni bemutatkozások közben a tera- 
peuta részéről felmerülő kérdések az alábbi- 
ak szerint csoportosítható: 

) Realitás kérdések: 
) Asszociatív kérdések: 
) Imaginatív kérdések: 

A kérdéskörök kapcsán a következő kérdé- 

sek merülhetnek fel: 

) Milyen nemű a báb? Férfi vagy nő? 

) Mennyi idős? 

) Kire vagy mire emlékeztet a báb? 

) Kire gondoltál alkotás közben? 

), Kilehető? 

), Holélhet? 

) Milyen helyen, milyen környezetben 
élhet? 

) Kivel, kikkel élhet? 

) Milyen kapcsolatban van azokkal, akikkel 
együtt él? 

) Mit csinálhat? 

x Most mire gondolhat? 

) Mire van szüksége ennek a bábnak? 

) Most, hogy ennyi mindent tudunk a báb- 
ról, ilyen báb lennél? 

) Ha másmilyen, akkor milyen? 

), Hailyen, akkor miért? 

Miután a csoport minden tagjával megbe- 
széltük az alkotás során megfigyelt érzése- 
ket, bemutatkoztak a bábok, valamint a fenti 
kérdések mentén a báb karakterének kivá- 
lasztásának miértje feldolgozásra került, a 
társak visszajelzése következik. 

A művészetterápiás csoportban is meg- 
figyelhetőek különböző csoportdinamikai 
történések, amelyek a csoport személyi- 
ségformáló hatását biztosítják. Ennek az az 
alapja, hogy az együttlét mindiglétrehoz aje- 
lenlevőkben egyfajta többlet feszültséget. Ez 
a társas helyzetből következik, mert akkor 
megváltozik a csoport viselkedése, valami- 
lyen hatást próbál gyakorolni társaira, akik 
szintén hatnak az egyénre. A csoportban a 
kamaszok interakcióba kezdenek, kapcsola- 
tokat hoznak létre, kommunikálnak, együtt- 
működnek, amelynek hatására megváltozik 
a csoport, de megváltozik maga a személy is. 

A terapeuta munkája az irányítás. Mint jó 
vezető, nem sürgeti a gyereket, nem is von- 
szolja maga után. Akkor lehet elégedett, ha 
a gyereket, ezt a nemes utánzót rávezette a 
helyes útra. 

1. a csoportbanrésztvevő kamaszok megis- 
merkednek, és kapcsolatba kerülnek a 
terapeutákkal, és egymással is; 


2. aközös munka során a fiatalok feladják 
ellenállásukat, bizalmat adnak a cso- 
portnak és a vezetőknek is; 

3. a művészetterápiás munkának köszön- 
hetően differenciálódik én-képük; 

4. az önfeltárás során erősödnek bennük 
az alkotás során keletkezett érzések, 
tudatosulnak az élmények, miközben 
nő személyes felelősségük önmaguk és 
másokiránt; 

5. a csoportmunka során növekszik önbe- 
csülésük, önelfogadásuk; 

6. aterápiát követően képeseklesznek 
könnyebben alkalmazkodni környeze- 
tükhöz, annak változásaihoz. 

Hiszem, hogy a problémás, kamaszokban 
sok emberi érték van. A felnőtteké a felelős- 
ség, hogy megtalálják ezeket az értékeket és 
segítségükkel, a művészet teremtő erejével 
kapaszkodót adjanak. Segítséget kapjanak 
a gyerekek ahhoz, hogy biztosabb önisme- 
retre, önbizalomra tegyenek szert és segít- 
séget ahhoz, hogy könnyebben eligazodhas- 
sanak a világban. 

JÓZSA ÉVA 


BÁBOS 
JÁTÉKOK 


ÖRÖM A JÁTÉKBAN 
ÉS ÖRÖM AZ 
ALKOTÁSBAN 


Ahhoz, hogy kedvünk legyen játszani belső 
derű és bizalom kell. Bízni önmagunkban, 
bízni a közösségben ahol dolgozunk. Leg- 
több esetben ez a belső derű, bizalom és a 
biztonság hiányzik a pedagógusokból. Az ál- 
landó megfelelési kényszer hamar megtöri, 
elfárasztja a lelket. 

A végén már inkább csak kitaposott, mások 
által is jóváhagyott úton közlekedünk. 

Megtanulhatjuk a szabályokat, bemagolha- 
tó az előadandó szöveg, de ha hiányzik alélek 
a játékból, akkor minden csak hiábavalóság. 

A bábjáték esendő, hiszen kőből, fából, 
rongyokból készülnek az előadások szerep- 
lői és mégis ebben az esendő anyag életre 
keltésében is modellezhető a világ és model- 
lezhetők az emberi játszmák is. 


BÁBJÁTÉK A , 
KISGYERMEKNEVELESBEN 

A bölcsődés korú gyerekeknél a bábos já- 
tékokban fontos a testi közelség. Lehet ke- 
zünkből fészket formálni és máris belere- 
pülhet egy kismadár (egy falatnyi anyag és 
kötözőfonal az egész). 

A madár anyuka viszi atáplálékot kicsinye- 
inek és mindehhez kapcsolható dal, mondó- 
ka, élettörténetek. Minden ami a kisgyermek 


lelkét táplálhatja és könnyeit felszáríthatja. 

Zsebes kötényből elővarázsolhatók kedves 
állatfigurák és kezdődhet a fogócska vagy 
bújócska játék. Egyszerű mindennapi tör- 
téneteket is előadhatunk. A bábok lehetnek 
befejezett bábok. 

Nem kell sehol belenyúlni csak megfogni. 
Megőrzik alakjukat akkor is ha letesszük 
őket. 

Mozgatásuk a kisgyerekeknek is sikerél- 
mény. Szerencsés az, haalábak és akarok jól 
mozgathatók. Ez az elem már egyszerű moz- 
gatás esetében is gazdag örömforrás lehet. 
Egy kosárban behozott színes gyapjúkkal a 
gyerekek előtt rögtönzött bábokat is készít- 
hetünk. A kosarak, és a megszámlálhatatlan 
sokaságú egyszerű eszközök, mind-mind 
kellékei lehetnek a játéknak. 

Az óvodáskorú gyerekeknél sem kell teljes 
mesét -és főleg nem kell a mesét anatómiai 
pontossággal- eljátszani. A történetet szőve 
belecsempézhetünk, babával, bábbal megol- 
dott játékokat.( Pl. Világfán -a Fenti világba 
-— a hős útját bemutatva, a lábfejtől elindulva 
a törzsön át a fejig, a Fenti világig eljutha- 
tunk. Hiszen az emberi test modellezi a tel- 
jességet, a lent a közép és a fent világát) 

Egy tarka kendő játékában benne lehet egy 
virágos rét, majd összekötve egy kicsit meg- 
formázva pedig máris Tavasztündérré vál- 
toztatható ugyanaz az anyag. (Játszhatunk 
a színekkel is. -Melyik lehet a boszorkány, 
melyik, Tündér Ilona?) 

Minél természetesebben és minél egysze- 
rűbben játszani. Nem tragédia az, ha nem 
jelenítjük meg az egész történetet. Elég ha 
egy-egy jellemző -szinte bábokért kiáltó 
részbe- új színt viszünk a játékunkkal. 

De szeretünk-e, akarunk-e és merünk-e 
játszani? 

Nem bemutatókra, csak úgy, külső kötele- 
zettség nélkül. 

Ahhoz, hogy kreatív gyerekeket tudjunk 
nevelni nekünk magunknak is kreatívnak 
kell lennünk. 

Jó játékhelyzeteket teremteni, jó kérdése- 
ket feltenni és felismerni atovábblépés lehe- 
tőségét és továbbvinni a játék fonalát. 

Egy-egy előadásra sokszor gépiesen beta- 
nított darabokat a gyerekek eljátsszák de ez 
nem örömjáték, hanem feladat. Ez a megfe- 
lelés az alkotóerőt, a kreativitást, a humort 


és vele együtt az örömöt is elveszi a játékból. 

Hami magunk érzékenyekké válunk, akkor 
könnyebben ismerjük fel és teremtjük meg a 
rögtönzött játékot. Egy kifli lehet a Hold és 
zsemle a Nap, kezünk mozgása aszélés jöhet 
ajáték. 

A szegénylegény vándorútja kezdődhet a 
lábakon, a karokon át. Az erdő lehet a szét- 
nyitott gyerekujjak sűrűje és így tovább a 
végtelen lehetőségek útján.. 

Önismeret, önbecsülés, bizalom kell és elő- 
hívható bennünk az az alkotóerő, amelyre a 
leginkább szükségünk lenne. Egészségesen 
viszonyulni önmagunkhoz, a világhoz. Hinni 
magunkban és hinni a játék, a költészet és a 
humor világjobbító erejében. 

